Gud, Kundskab og Det Englelige Nærvær - Det Nye Budskab Fra Gud\nHjem » Budskabet » Bind 1 » Den Ene Gud » Gud, Kundskab og Det Englelige Nærvær\nden 17. september, 2008\nBind 1 > The One God > Kapital 9\nUniverset er mægtig stort, så stort, at det er ufatteligt. Ingen har kunnet rejse dets længder. Ingen har kunnet favne dets vidtstrakthed og kompleksitet. Det går over enhver races intellektuelle fatteevne i universet. Og dog har hele Skabelsen én Kilde og én Forfatter.\nNår du begynder at tænke på Gud i denne større kontekst, bliver Gud så mægtig og kolossal, at det bliver ufatteligt. Og du må bestemt slippe den idé, at Gud er optaget af nogen enkelt verden, af nogen enkelt race.\nGennem menneskets historie, har menneskets forhold til Gud været centrum for religiøse studier og et religiøst fokus. Men for det meste forestiller folk sig Gud, som en meget lokal enhed – et væsen med menneskelige værdier, et væsen, der er besjælet med et menneskes psykologi og emotioner. Selvom Gud anses for at være ubegribelig, er Gud alligevel besjælet med menneskelige værdier, menneskelige emotioner og menneskelig psykologi.\nFor at tænke på Gud på en måde, der går ud over denne begrænsede definition, må man genoverveje sin egen natur, sin egen fremtid, sin egen skæbne og hele sin virkelighed. Det [Gud] kan ikke være bundet til denne Jord alene. Er du Guds Skabelse, del af Guds Skabelse, så er du forbundet med hele Skabelsen, ikke kun med denne ene lille verden, der er som et sandskorn på en strand, der strækker sig så langt øjet rækker.\nHver gang historien eller en myte taler om, at Gud taler til folket, eller at Gud er vred over menneskelig opførsel eller skuffet over menneskelig eksistens, besjæler man Gud med menneskelige egenskaber og tænker kun på Gud i forbindelse med denne ene verden.\nMen Skaberen af alt liv er Skaberen af alt liv – liv, der er så forskellig fra den menneskelige form og menneskelige bevidsthed. Intelligent liv har udviklet sig over hele universet, i utallige former, med meget forskellige udtryk. Dog er de alle udsat for naturens kræfter i denne fysiske virkelighed. De kræver alle ressourcer og et understøttende miljø. De må alle kæmpe for at forsyne sig selv og deres verdener. Og de ser alle bortgang i øjnene, da de lever et midlertidigt liv i en fysisk realitet.\nFor bare at begynde at overveje Gud på det intelligente livs kolossale arena, må man genoverveje hele sin idé om Gud og se, at Gud i virkeligheden strækker sig langt udover menneskeligt skøn, og at fortællingerne om Gud, myterne om Gud og det tænkende menneskes historie om Gud, nødvendigvis må være meget, meget indskrænket – indskrænket til jeres oplevelse og bevidsthed og til jeres umiddelbare miljøs begrænsninger.\nGud af et Større Fællesskab af liv er meget anderledes. Gud er ikke optaget af menneskelige anliggender.\nI tidens løb har Gud sendt Budbringere til verden, Budbringere sendt hertil af Det Englelige Nærvær, der tilser denne verdens evolution og velbefindende.\nGud er for stor til at være bekymret for denne ene verden. Gud er ikke et menneske. Gud er ikke indskrænket til menneskelig forståelse, menneskelig psykologi eller menneskelige emotioner.\nForløsningens Plan for alle adskilte væsner, der lever i den fysiske virkelighed, strækker sig til alle dimensioner, og denne Plan omfatter et mægtigt støtte-netværk for alle dem, der stadigt lever i form – lever i en fysisk realitet, i en adskilt realitet, fanget i identitet.\nFor at forstå Guds Arbejde i verden, må man forstå Guds Arbejde i hele universet. Mange mennesker tror, at universet bare er et stort tomt rum. Men det er fyldt med liv, og dette livs dimensioner og udstrækning er ubegribeligt.\nOg alligevel er Gud overalt, og forløser de adskilte gennem Kundskab, gennem en dybere intelligens, som Gud har lagt i alle følsomme væsner. I stedet for at Gud våger over dit liv, eller sender dig beskeder, eller er misfornøjet med din tilsyneladende mangel på fremgang, har Gud blot lagt Kundskab i dig, for at vejlede dig, føre dig og holde dig tilbage.\nFolk lever i deres forstands overflade – i deres intellekt, i den del af forstanden, der er et produkt af social prægning. De kan ikke mærke Kundskabens magt og tilstedeværelse. Måske har de ind imellem en intuition, dybere følelser, som de ikke kan gøre rede for, underlige forvarsler eller bange anelser og tilbageholdenhedsfølelser.\nAlle har i nogen grad haft denne oplevelse, og det er beviset på en dybere strømning i livet, en dybere forstand, nedenunder den overfladeforstand, hvori du lever. Hinsides din identitet af dig selv, som et individ; hinsides din sociale, politiske og religiøse prægning, er der denne dybere forstand.\nGud har givet dig denne forstand. I virkeligheden er det den, du virkeligt er. Den er ikke begrænset af denne verdens forhold, af fejlene i menneskets opførsel, eller af de overtalelseskræfter, der findes her og overalt i universet. Den er den vigtigste del af dig. Og alligevel er det den del af dig, der er mindst udforsket, mindst oplevet og mindst forstået.\nGud har tildelt alle verdener, hvor følsomme væsener lever, eller verdner, som følsomme væsner har koloniseret, en forløsningskraft til disse nationer og grupper af individer. I verdener, som jeres, som i det store og hele er beboede, hvor der findes en stor diversitet og kompleksitet af liv, har Det Englelige Nærvær mange forskellige udtryksniveauer og tjenesteniveauer. Men dets overordnede formål er at tilse menneskenes fremgang og velbefindende.\nMen Det Englelige Nærvær kan ikke blande sig, u-inviteret, medmindre de med stor inderlighed bliver bedt om at assistere. Selv her er der begrænsninger, fordi du har fået en fri vilje, idet du lever i denne adskilte tilstand – lever i form, endnu ikke bevidst om din oprindelse og din skæbne, endnu ikke bevidst om den større Kundskab, der lever i dig.\nDu er givet den frie vilje – friheden til at vælge, friheden til at fornægte, friheden til at bedrage dig selv og andre, friheden til at tro, hvad end du vil, eller slet ikke tro overhovedet. Du har denne frihed. Så Det Englelige Nærvær må respektere denne frihed.\nMange mennesker vil gerne have, at Gud vender tilbage eller kommer igen, for at overtage verden, straffe de onde og ophøje de retskafne. Men det vil ikke ske. Folk forventer den anden genkomst af frigøreren, i hvilken form eller personage, de end kan forestille sig, og de tror, at dette vil føre til en stor freds- og retskaffenhedsæra. Men det vil ikke ske.\nI det store og hele er menneskehedens succes eller fiasko i dens hænder. Men Det Englelige Nærvær er her for at opmuntre og stimulere de enkeltpersoner, der er åbne for dets Nærvær, der er villige til at følge dets retningslinjer og leve et mere etisk og formålsfuldt liv, baseret på tjeneste til menneskeheden og denne verden. Alle andre, der søger Det Englelige Nærvær for at berige sig selv, for at drage fordel af andre eller tilintetgøre deres fjender, vil ikke finde nogen respons eller nogen assistance.\nHvis du ønsker Guds hjælp, må du i fuldt alvor søge den, og du må ikke have nogen andre forventninger eller incitamenter. Gud er ikke i gang med at berige visse mennesker og forarme alle andre. Verdens tilstand er en tilstand, menneskeheden selv har skabt, indenfor denne verdens miljømæssige indskrænkninger og begrænsninger.\nDu har fri vilje, selvom du ikke føler dig fri, selvom du er politisk ufri, eller socialt ikke er fri. Du kan stadigt vælge, hvad du vil følge, hvad du vil tro på, hvad du vil værdsætte og hvad du vil fornægte. Og det er for at opmuntre til at vælge i den rette retning, vælge i retning af din egen forløsning og selverkendelse, at Det Englelige Nærvær er her at opmuntre dig til.\nUdover dette, blander de sig ikke, til trods for alle historierne, hvor Gud, på bestemte tidspunkter blander sig på vegne af visse folk. Dette repræsenterer en misforståelse af Guds Plan og formål og Det Englelige Nærværs magt her.\nOver hele universet, er der i Det Englelige Nærvær talløse Væsner, der tjener de mennesker, der endnu lever i en adskilt tilstand, for at opmuntre deres forbindelse til den dybere Kundskab, som Gud har lagt i dem og, gennem Kundskab, bringe fordele og fremgang, fred og tolerance til disse nationer, hvor disse ting i så mange tilfælde er gået tabt, er undertrykte eller glemte.\nDer er meget få frie nationer i universet, for frihed er kaotisk og nedbrydende. Den er kreativ. Den kender ingen grænser. Og, således har mange racer valgt at eliminere den i vidt omfang eller begrænse den, for at opnå social orden og stabilitet, og således sætte grænser for dem selv, for deres fremgang i livet og for deres evne til at få adgang til Kundskab og al den magt og de færdigheder, den vil give for enkeltmennesket og for nationer som helhed.\nFor, idet I ophører med at være kreative, ophører I med at gøre fremskridt og gøre fremgang. Men mange verdener og nationer har valgt dette. Og menneskeheden er i stor fare for at vælge denne vej, at værdsætte og tilbede dens teknologi og glemme, hvor inspirationens og kreativitetens magt virkeligt kommer fra.\nDet Englelige Nærvær, der er her, vil reagere på hjertets og sjælens længsel. De vil reagere på det, der i sandhed kommunikeres og udtrykkes gennem din anmodning og gennem dine bønner. Du kan tro, at du gerne vil have din forretning til at fungere, eller at et bestemt udfald sker for en bestemt person, men ofte drejer det sig i virkeligheden om noget andet. For i grundlaget af din anmodning ligger ønsket om at blive genforbundet med Guds magt og tilstedeværelse i dig selv, og denne Guds magt og tilstedeværelse, der findes i verden – i folk og hinsides folk, hele vejen til Det Englelige Nærvær.\nDu kan bede Gud om en tjeneste eller om et mirakel, men den dybere bøn er i virkeligheden at blive forbundet, for når du én gang er forbundet med Kundskab i dig selv, kan Gud tale til dig gennem Kundskab. Guds Vilje taler til dig. Det er ikke, at Gud forlader universet og kommer og hvisker dig i øret. Det er Guds Vilje og Hensigt, dirigeret af Det Englelige Nærvær her på Jorden, der kommunikerer til dig gennem Kundskab.\nFolk kan være meget forvirrede over, hvad Kundskab er, fordi de tænker på den, som en form for psykologi eller som deres forståelse af religion. Men essentielt er Kundskab den dybere forstand i dig, gennem hvilken Guds Vilje kan kommunikere til dig og vejlede dig.\nGud har besjælet dig med en dybere samvittighed – meget dybere og mere gennemtrængende den er, end din sociale samvittighed, som er etableret af din familie, dit samfund og din religiøse træning, hvis du har haft en religiøs træning. Der er en dybere fornemmelse af, hvad der er rigtigt og forkert, hvad der er sandt og usandt, hvad der er retfærdigt og uretfærdigt, som går hinsides din sociale prægning og andres forventninger.\nDet faktum, at meget få mennesker har oplevet den i nogen højere grad, repræsenterer grænserne for menneskenes fremgang, og viser, at menneskeheden ikke virkeligt har gjort nogen særlig fremgang i dens overordnede evolution – i dens bevidsthedsevolution og med hensyn til dens større styrke. I kan have stærke masseødelæggelsesvåben, I kan teknologisk have opfundet unikt og klogt udstyr, men de fleste mennesker har stadig ingen idé om, hvem de er, eller hvor de er på vej hen i livet. Det overlades alt sammen til ideologi, social prægning eller ren fantasi.\nSå i det hele taget har menneskene ikke gjort særligt stort fremskridt. Men jeres fremskridt, individuelt og som helhed, er meget vigtigt, og det er dette Det Englelige Nærvær støtter. Hvad er denne støtte til? Den er primært til for Kundskabens opdukken i den enkelte, og Kundskabens styrke og magt i menneskeheden, som helhed.\nMenneskenes forståelse af Guds Plan og Tilstedeværelse er meget begrænset. Den er meget lokal. Den går ud fra, at Gud kun er en stor person, med alle en persons følelser og tilbøjeligheder. Gud er et stort menneske – meget magtfuld selvfølgelig, meget vis selvfølgelig.\nMen de fleste mennesker tænker på Gud personligt på denne måde, som én de kan forholde sig til, én, der forstår deres problemer og vanskeligheder.\nNår jeres historie eller jeres myter taler om, at Gud kommunikerer til verden, er det, der egentligt beskrives her, Det Englelige Nærvær, der kommunikerer til bestemte enkeltmennesker. For eksempel er en hellig bog faktisk Det Englelige Nærværs ord, hvis det hævdes at komme fra Gud eller være Guds ord. For Gud bruger ikke ord til at kommunikere. Med utallige sprog i universet, bruger Gud ikke dit særlige sprog til at kommunikere med. Alt det kommer fra Det Englelige Nærvær, der specifikt har fået tildelt din verdens velbefindende.\nGuds Vilje strømmer gennem Det Englelige Nærvær og gennem alle Det Englelige Nærværs niveauer, og strømmer gennem Kundskab i den enkelte og udtrykker sig selv dér. Ligesom livskraft udtrykker sig selv i planterne og i dyrene, gennemsyrer Guds Vilje alt, med hvert hjerteslag og hvert åndedrag, I tager – finder udtryksveje, oversætter gennem relationens niveauer.\nHer tjener Det Englelige Nærvær som mellemmand mellem den rene oplevelse og Guds realitet, og jeres individuelle adskilte liv her i verden. Det Englelige Nærvær oversætter Guds Vilje til sprog, form, billeder, historier, idéer, forklaringer – alt, så I kan fatte det og være i stand til at forholde jer til det i jeres egne livs omstændigheder.\nGrundlæggende må der være en helt ny forståelse og uddannelse omkring dette. Nogle mennesker tror, at mange af Guds engle er faldet, at de er blevet forført af det fysiske livs nydelser og forførelser og er faldet og blevet dæmoner, og at hele engleligaer modsætter sig Gud, eller andre, der modsætter sig Guds virkelighed.\nDette er afgjort belejligt, for det identificerer oppositionen, mens oppositionen i virkeligheden er del af at leve livet i Adskillelse – trangen til at være særskilt, frygten for at slippe denne Adskillelse, understregningen af ens unikhed og alle ens identitets og psykologis særlige detaljer. Folk lægger stor vægt på, hvad det er, der gør dem unikke, hvad det er, der giver dem status, hvad det er, der giver dem anerkendelse og hvad det er, der gør dem magtfulde og attraktive.\nDet er denne magt, der modsætter sig livets realitet. Der er bestemt nogle, der er forpligtede til denne. Der er endda væsner hinsides jeres synsfelt, der er forpligtet til denne. Der er engle, der er forpligtet til den. Men tro ikke, at der er én falden engel, som er kilden til alt ondt i denne verden eller i hele universet. Det er at projicere en ukorrekt forståelse.\nDet er en tilstand, der kommer af at leve livet i Adskillelse. Folk vil gerne vende tilbage til foreningen med Gud, men de vil ikke opgive deres adskilte liv her. Det skal de heller ikke. Det vil Gud aldrig bede jer om at gøre. For Gud giver dig et højere formål med at være i verden. I stedet for at søge tilflugt og prøve at opfylde dig selv, gennem dine ambitioner og idéer, giver Gud dig et højere formål i verden, gennem Kundskab.\nDet er sådan Gud forløser dig – ved at give dig noget meget vigtigt at gøre med dit liv. Gud kaster ikke en forbandelse over dig, opløser al din vrede, ærgrelse, frustration og sindsforvirring. For Gud skabte ikke disse ting, så Gud kan ikke u-skabe dem.\nMen det Gud gør gennem Det Englelige Nærvær og gennem Kundskab i dig, er at give dig noget vigtigt at gøre med livet. Faktisk blev du sendt til verden for at gøre visse specifikke ting sammen med visse specifikke mennesker. Det er usandsynligt, at du har fundet dette formål og disse mennesker endnu, men dit hjerte længes efter det. Alt i din dybere natur prøver at få dig til dette formål og til disse mennesker og til denne form for service til menneskeheden og til verden.\nDet faktum, at folk negligerer dette eller undgår dette eller fornægter dette, er kilden til så meget af deres lidelse. For uden dette højere formål, uden de forhold, der tjener dette formål, uden opfyldelsen af dette formål, uanset, hvad du kan foretage dig, uanset, hvad du forsøger at gøre, vil det aldrig tilfredsstille sjælens behov.\nFor i din kerne er der det, Gud skabte i dig, ikke det, du skabte eller det, dit samfund har skabt. Selv den mest rædselsfulde eller voldelige person i verden, har i deres center det, Gud har skabt. Deres uvidenhed, deres oprør, er kilden til deres frustration, uvidenhed og vold mod verden.\nDerfor skabte Gud ikke Helvede og straffer ikke den onde. Du vil gerne straffe den onde, for at tage din hævn, for at præcisere dine forestillinger om retfærdighed. Men for Gud er der kun forløsningen af dem, der er faldet eller er vildfarne. De enkeltpersoner, der lever et voldeligt eller destruktivt liv, vil have en meget længere rejse at tage og må fremvise en meget større tjeneste for menneskeheden, for at forløse sig selv. Men i sidste ende er forløsning det, det hele virkeligt drejer sig om.\nHvad er forløsning? For dig, der lever i denne verden, i dette liv, på dette tidspunkt, er din forløsning at opdage dit højere formål i verden – at udtrykke det, acceptere det og opfylde det efter bedste evne. Det er forløsning for dig på dette tidspunkt. Herudover kan dit intellekt ikke nå.\nGud har givet dig et større liv og har anbragt virkeligheden af dette større liv i Kundskab i dig. Kundskab i dig er hinsides dit intellekts rige og rækkevidde. Den er noget, du må opleve dybt i dig selv og lære at have tiltro til og at følge. Dette vil udfordre dig, der endnu er knyttet til dine mål, til dine idéer om dig selv, til din fordømmelse af andre og fordømmelse af alle de ting, der fylder din adskilte realitet. At følge Kundskab vil udfordre dig, for den tager dig i en anden retning.\nOm du er religiøs eller ej, om du tror på en religiøs lære og holder dig til denne lære, eller om du hævder ingen religiøs tilknytning at have, er din fremgang helt afhængig af din forbindelse til Kundskab.\nDer er enkeltmennesker, der leder religiøse hovedinstitutioner, der ingen bevidsthed har om Kundskab og ikke værdsætter den og måske endda frygter den, idet de tænker, at den vil føre dem i kaos, eller at den vil trodse deres religiøse overbevisninger, eller føre dem i alvorlig tvivl og uvished. Så de vil klæbe sig til deres idéer og deres overbevisninger og undgå den forløsningsmagt, som Gud har lagt i dem.\nSå er der mennesker, der ingen religiøs tilknytning vil hævde, men som vil opleve og følge Kundskabens magt. De vil have en chance for virkeligt at førløse sig selv, gennem stor tjeneste til andre og til verden.\nOm du er religiøs eller ej, er ikke det, der lægges vægt på her. Religion kan være behjælpelig, hvis den forstås rigtigt, hvis den ses, som en vej til Kundskab. Men hvis den bare anses for at være et netværk af overbevisninger og sociale forpligtelser, bevæger den sig i en forkert retning.\nDet Englelige Nærvær forstår alt dette. Gud våger over hele universet. Gud våger ikke blot over hele universet, Gud våger over hele Skabelsen, der ikke lever i Adskillelse, som endda er større end livets fysiske manifestationer og virkelighed.\nDu går ned til havet med en lille kop i hånden, og du dypper den i vandet og ser på vandet. Er dette vand havet? Ja eller nej. Ja, det er del af havet, men er det havet? Folk prøver at hævde realiteten af Gud og Guds hensigt. Folk er endda så arrogante, at de tænker, at Gud ikke vil sende endnu en Budbringer til verden, idet de tænker, at alle Budskaber er blevet sendt, og at der ikke virkeligt er brug for flere. De tager deres kop med ned til havet, og de fylder den, og de går væk og tænker, at de har havet i koppen. Men de har kun en lille-bitte del – så lille, at det ikke afspejler havets realitet og alt det liv, der lever i havet.\nSå, i stedet for en kop, tager du en spand med ned til havet, og du fylder op med havets vand. Og nu tænker du, at du forstår Gud. Du ser ned i spanden og du siger, ”Åh, dette er havet. Dette er Gud.” Men Gud er så meget større, og din lille spand med vand repræsenterer ikke diversiteten af liv, der lever i havet.\nBrug dette som en analogi, hvis du forsøger at hævde Guds virkelighed og Guds formål og hensigter med verden, og du siger: “Det er sådan! Gud er sådan! Det er det, Gud vil for menneskeheden! Det er det, Gud har givet til menneskeheden! Det er det ultimative!” er det ligesom at kalde spanden med vand for hele havet.\nHavet er enormt. Universet er enormt. Det er fyldt med liv, hinsides det, menneskene skønner. Universet er som et hav uden ende, produktet af evolutionære kræfter, Gud har sat i bevægelse, ved begyndelsen af det fysiske univers.\nGud behøver ikke at styre dit liv. Den evolutionære forandringsmekanisme og alle de biologiske og geologiske kræfter i jeres verden, skaber miljøet for jeres liv. Men Gud har anbragt Kundskab i dig, for at lede dig, beskytte dig og føre dig til din større opfyldelse og forløsning.\nSå giv ikke Gud skylden for orkanerne eller tørkerne eller pesten eller pandemisk sygdom eller personligt svigt. Folk går rundt hele dagen og siger, ”Ja, Gud lærer mig noget gennem dette,” som om Gud er deres tutor, som om Gud er deres tjenestepige, som om Gud er andenpiloten i deres liv.\nHvad er det for en slags Gud? Nu taler du ikke om Gud. Du taler om Det Englelige Nærvær. Alle de store Åbenbaringer til menneskene er givet af Det Englelige Nærvær. De taler som Vi, ikke som jeg. De er en gruppe og ikke bare et storartet individ.\nDer er så meget at af-lære her. Menneskene er stadigt en primitiv race hvad dette angår, og tror stadigt på lokale guddomme og fantastiske ting. Menneskene er stadigt meget overtroiske, stadigt meget selvoptagede, tror stadigt, at menneskeheden er betydningsfuld og overlegen i universet. Men det er okay, for det er bare dér, I befinder jer i livet.\nI er som en 13-årig. Menneskeheden, som helhed, er som en 13-årig, der begynder at opleve nogen magt, begynder at føle sig stærk, begynder at ville ekspandere og udtrykke sig selv. Men den er endnu umoden. Den er hæmningsløs og uansvarlig. Den forstår ikke rigtigt livets krav på lang sigt. Den er ikke kommet til det modne stadie, hvor den må fokusere på stabilitet og sikkerhed, frem for vækst og ekspansion.\nDet er det stadie menneskeheden befinder sig på. Der er selvfølgeligt enkeltpersoner, der er langt over dette stadie. Men, som helhed, befinder menneskene sig i ungdommens sidste stadier. Den tænker ikke fremad. Den lægger ikke fremtidsplaner. Den bruger ikke sine ressourcer klogt. Den tager vilde og tåbelige beslutninger. Dens medlemmer er tilbøjelige til at slås indbyrdes. Den tror på tvangens brug. Den er aggressiv. Den er voldelig. Den er ungdommelig.\nI universet omkring jer er der racer, der er langt mere modne, i det mindste modne på den måde, at de værdsætter stabilitet og sikkerhed højere, end vækst og ekspansion. Men opdagelsen af Kundskab er sjælden, endda i universet. Og derfor arbejder Det Englelige Nærvær, der tjener hver enkelt verden og hver enkelt gruppe, på at forsøge at få folk til Kundskabens realitet i dem selv. Uanset deres kultur, udseende, trossystemer, traditioner eller den undertrykkelses natur, der er i deres samfund, er dette stadigt tilfældet, for dette er Guds Store Tiltrækning.\nGud er ikke lokal. Gud viser sig ikke for at aflevere et budskab til en gruppe mennesker. Det sker altid gennem Det Englelige Nærvær. Dit møde med Gud vil ske gennem Det Englelige Nærvær og gennem oplevelsen af Kundskab i dig selv.\nHvordan kender du Gud? Du begynder at lytte og udforske dit livs dybere strømninger. Du begynder at tage Trin til Kundskab, der leder dig, som gik du ned ad en spiraltrappe, ned i en dybere brønd af intelligens, som Gud har lagt i dig.\nDin forstand og din forestilling flyder som skyer over overfladen, men nedenunder, på jorden, er der en dybere intelligens. Den er fast. Den er virkelig. Den har større styrke. Den er sikker. Den vakler ikke fra dag til dag, som dit intellekt eller dine emotioner gør. Den er ikke tilbøjelig til at blive overtalt og at fornægte, som dit intellekt og dine emotioner er.\nGud vil ikke, at du fortaber dig selv i Gud, i en eller anden form for ekstase. Du er snarere sendt hertil for at udføre bestemte tjenester for andre og sammen med andre, specifikke ting i verden. Derfor har du en unik natur og et unikt design. Men, hvis du ikke ved, hvad din natur er til for, eller hvad du blev designet til at gøre, vil du have tendens til at udlægge dig selv forkert og sammenligne dig selv med andre, som du synes er mere imponerende. Men du er virkelig designet for noget, du endnu ikke har opdaget.\nSå det er opdagelsen af dette formål, der begynder at bringe klarhed over dit liv. Du begynder at acceptere og forstå dig selv – dine styrker og dine svagheder. Du er designet for noget unikt. Hvad er dette? Dit intellekt ved det ikke; din kultur ved det ikke; din familie ved det sandsynligvis ikke. Derfor er det væsentlige, at tage Trin til Kundskab. Derfor er vejen til Kundskab i kernen af alle verdens religioner. Måske findes disse veje i de mystiske traditioner, men ikke desto mindre er det veje.\nGud har sendt et Nyt Budskab til verden, for at forberede menneskeheden på de Store Bølger af forandring, der kommer til verden, og på menneskenes møde med Det Større Fællesskab af intelligent liv i universet.\nGuds Nye Budskab er også sendt for at give endnu en vej til Kundskab, en vej, der ikke er blevet korrumperet og misbrugt af politiske kræfter eller af sociale kræfter. Den er ren. Den er ikke den eneste vej, afgjort ikke, men den er en ny vej, for at gen-definere og afklare naturen af Guds funktion i verden, Guds Plan og alle individers Guddommelige natur.\nDet Nye Budskab fra Gud repræsenterer forberedelsen på en helt ny æra for menneskets oplevelse – en æra, der vil være fuld af store miljømæssige vanskeligheder og stor politisk og økonomisk ustabilitet, en æra i hvilken menneskeheden må se de vanskeligheder i øjnene, der er forbundet med at dukke op i Det Større Fællesskab af intelligent liv, en æra, hvor menneskene bliver nødt til at vælge mellem at forenes og blive succesfulde, eller strides med sig selv og fejle. Dette har krævet en ny Åbenbaring fra Skaberen af alt liv.\nDu er så heldig at komme til at kende til dette. Den Lære, du hører og læser i dette øjeblik, er del af denne Nye Åbenbaring. Den er et afklaringsforløb, til at fordrive lag på lag af forvirring og misfortolkning, til at give dig klarhed og styrke og formål og bringe dig til Kundskab i dig selv – din dybere samvittighed, din dybere intelligens.\nDet er her Guds Vilje bevæger dig og holder dig tilbage, får dig herhen og ikke derhen, dirigerer dig til at forenes med denne person og ikke med disse andre mennesker. Det er den, der giver dig styrken til at vide, hvilken vej du skal tage ved hvert sving på vejen, hvordan du reagerer på hver ny begivenhed i livet og hvordan du rider på de voksende bølger af uvished og ustabilitet, i en verden, der gennemgår dybtgående forandring.\nHer er der ingen helte, og der er ingen person at tilbede. Der er store udsendinge, selvfølgeligt, men kun Gud er Gud. Alt andet er Skabelsen.\nSå er der fantasi. Du lever i en verden, hvor fantasi bliver nødt til at konkurrere med virkelighed, endda hvor virkelighed ikke er klart forstået. Så det er en meget forvirrende situation. Gud forstår dette, og derfor tilser Det Englelige Nærvær verden, og er der til at assistere dig, når du oprigtigt trænger til assistance.\nDet Englelige Nærvær vil muligvis ikke give dig det, du beder om, men det vil bringe dig nærmere Kundskab, hvilket er et så meget bedre svar. Hvis du bare bad om vennetjenester, uden at indse, at du var faret vild, beder du virkeligt om så lidt. Det er Kundskab i dig, der vil gøre dig i stand til at genvinde din bevidsthed om, hvem du er og hvorfor du er her, hvor du må hen og hvad du må gøre. Denne fornemmelse af beslutsomhed vil være naturlig for dig, og den vil give dig en fornemmelse af frihed og frigørelse.\nEndeligt kan du være den, du er og gøre, hvad du kom her for at gøre, og være fri til at vælge, hvad der virkeligt er rigtigt for dig, i stedet for at være bundet af andre forpligtelser, kastet under et åg af andre krav, lænket til en væg af dine sociale forpligtelser. For dit første ansvar er overfor Kundskab, for det er dit ansvar overfor Gud.\nDet Englelige Nærvær, der tilser denne verden, forstår den menneskelige tilstand og hele den menneskelige prægnings historie. De er fokuseret på den. De er ligesom oversættere, der prøver at oversætte en større virkelighed til denne virkelighed, så mennesker kan blive magtfulde og inspirerede og gøre stor tjeneste til gavn for menneskeheden og denne verden.\nDette gør dig i stand til at blive forløst her og påtage dig et større ansvar og tjenesteniveau i universet. Dette går ud over din bevidsthed og er hinsides dit fokus på nuværende tidspunkt, for det er dette liv, der må lykkes. Og det, der gør det vellykket, er ikke at opfylde samfundets forventninger, men at opfylde det højere formål, som Gud har givet dig at opleve, udtrykke og bidrage med i verden, som den er i dag, og gøre dette, uden fordømmelse og uden selv-had eller had til andre.\nDet er dette, der er den, du er, og dette, der er årsagen til, at du er her. Og rejsen, der ligger foran dig, er enorm. Og den er grundlæggende for dit velbefindende, for din opfyldelse og for din succes. Den er mystisk, fordi den transcenderer menneskelig forståelse og menneskelig beskæftigelse. Og dog er den så grundlæggende og naturlig for dig, at du øjeblikkeligt vil kunne erkende dens værdi, når du én gang oplever den. Den er naturlig for dig, fordi den repræsenterer din dybere natur og dit dybere formål.\nOveralt i universet, forløser Gud den adskilte gennem Kundskab. Og Det Englelige Nærvær, der tjener alle verdener, er del af Planen om at bringe denne bevidsthed til de adskilte, fremme frihed, kreativitet, ærlighed og medfølelse.\nDette er en universel lære. Den foregår overalt. Overalt i universet er der en kamp mellem undertrykkelse og frihed, mellem uvidenhed og visdom. Det er en kamp, der foregår i folks sind og hjerter overalt – ikke blot i denne verden, men overalt.\nNaturligvis er dette udfordrende. Naturligvis vil det kræve en gen-evaluering. Naturligvis er det rystende for visse menneskers overbevisninger og forventninger. Selv langvarige traditioner vil være nødt til at blive genovervejede i lyset af dette. Men det er sundt for menneskeheden. Det er sundt at blive afklaret, at genoverveje sine værdier, sine overbevisninger og sine idéer. Det er det, der skaber fremgang. Det er det, der kan åbne ens liv for den forløsningsmagt og tilstedeværelse, som Gud har lagt i én.


A.P. Møller-midler skal løfte mellemtrinnet statistik markedsføring\nA.P. Møller-midler skal løfte mellemtrinnet\nKøbenhavns og Frederiksberg Kommune har fået 15 millioner til et kompetenceløft af deres mellemtrin. Projektet vil uddanne læringsguider på hver skole, som skal få synlige læringsmål og feedback ind i undervisningen.\nNyhed | Af: Jennifer Jensen 13. april 2015\nI 2013 afsatte A.P. Møller Fonden 1 milliard kroner til et kompetenceløft af de danske folkeskoler. Københavns Kommune har i samarbejde med Frederiksberg Kommune, UCC, Metropol og Danmarks Evalueringsinstitut EVA fået 15 millioner kroner fra puljen til deres kompetenceløftsprojekt ’Læring, der ses’.\nI projektet bliver tre lærere fra hver skole uddannet til at være såkaldte læringsguider, som skal sprede den synlige læring ud til resten af mellemtrinnets medarbejdere. Målet med projektet er, at der på skolernes mellemtrin fra 2017 skal være en kultur, hvor medarbejderne systematisk arbejder med læringsmål og synlig læring, og hvor de er gode til at observere og supervisere hinanden. Skolernes årsplaner skal indeholde læringsmål med afsæt i de forenklede Fælles Mål. Og eleverne på mellemtrinnet skal opleve, at der er synlige mål for deres egen læring, og at de får løbende feedback på deres egen udvikling.\nMellemtrinnet behøver særligt løft\nValget er faldet på mellemtrinnet, fordi de to kommuner oplever udfordringer med at udvikle differentierede læringsmiljøer og fastholde eleverne, fortæller Børne- og Ungdomsborgmester Pia Allerslev (V):\n”Vi mangler at knække koden for mellemtrinnet. Indskolingen fungerer rigtig godt, men vi kan se, at mange forlader folkeskolen i løbet af mellemtrinnet. Derfor sætter vi gang i projektet, som skal hjælpe lærerne til at give eleverne det faglige løft, der skal til, så de udvikler sig og trives i de københavnske folkeskoler.”\nProjektet bygger på forskning og praksis\nLige nu er Børne- og Ungdomsforvaltningen ved at planlægge læringsguidernes uddannelse og målsætninger. Uddannelsen kommer til at vare 40-42 timer per lærer i løbet af efteråret 2015 – og i alt 150 timer for den leder på skolen, som er fagligt ansvarlig for mellemtrinnet. Det er skolerne selv, der skal pege på de tre lærere, som de mener, giver bedst mening for at lede og støtte resten af mellemtrinnet i projektet.\nForvaltningen har afholdt et todages seminar, hvor de samlede de bedste indenfor praksis i synlige læringsmål. Samtidig bruges forskning fra blandt andre John Hattie, Hilbert Meyer og Viviane Robinson.\nTovholderne i forvaltningen lægger vægt på, at uddannelsen af læringsguiderne skal være så konkret og praksisnær som muligt. Derfor bliver den også kvalificeret gennem både spørgeskemaer og kvalitative interviews med en række skoleledere.\nFormanden for Københavns Lærerforening Jan Trojaborg kalder det et ’ambitiøst projekt’, som han håber, lærerne vil tage imod med åbent sind trods de mange udfordringer på skolerne lige nu.\n”Vi ved, at nogle elever falder fra på mellemtrinnet, fordi der kommer mange nye begreber og et sværere sprog i undervisningen, og det skaber en modkultur i de øverste klasser. Derfor er det rigtig positivt, at der nu kommer en målrettet indsats for at højne kvaliteten i undervisningen,” siger han og fortsætter: ”Lærerne efterspørger jo efteruddannelse, så jeg håber, at man kan se nytten i projektet ude på skolerne, selvom der også sker meget andet lige nu.”\nHan roser, at både skolelederne og Københavns Lærerforening er blevet inddraget i processen med at udvikle projektet, som han mener har en god sammenhæng mellem teori og praksis, så lærerne konkret kan se, hvordan det skal føres ud i livet. Og han forventer, at det kan være et godt løft af mellemtrinnet.\n”Målstyringen ligger jo i reformen, så det er rigtig godt, at skolerne får hjælp til at få det ind i deres undervisning. Det er en omlægning af måden, vi underviser på, så det er en teknik, man skal lære. Og vi kan heldigvis se, at de, der arbejder med det nu, er glade for det.”\nMidler til vikardækning\nA.P. Møller Fonden giver ikke midler til vikardækning, så det var egentlig udgangspunktet, at skolerne selv skulle yde timerne til uddannelsen af læringsguiderne – med hjælp fra en pulje på cirka fire millioner, som forvaltningen havde samlet af alt det, der ikke var øremærket direkte til andre projekter.\nI Københavns Kommunes overførselssag for 2014-15 ’Styr på København’ har kommunalpolitikerne dog netop afsat fem millioner kroner til vikardækning for at støtte kompetenceløftsprojektet. Anna Mee Allerslev (RV) har været med til at afsætte midlerne, og hun mener, det er afgørende, at kommunen prioriterer lærernes efteruddannelse:\n"Lærerne er de vigtigste spillere, når skolereformen skal blive en succes. Og når deres trivsel er i bund, sygefraværet for højt, og vi samtidig sender historisk mange lærer på efteruddannelse, så mener vi, at rådhuset skal reagere og prioritere lærerne,” siger hun.\nFakta om overførselssagen:\nAftalen om overførsel 2014-15 i Københavns Kommune er indgået mellem Socialdemokraterne, Socialistisk Folkeparti, Enhedslisten, Det Radikale Venstre og Dansk Folkeparti.\nUdover de fem millioner til vikardækningen i forbindelse med kompetenceløftet, har de også afsat 130,5 millioner til en helhedsrenovering af Randersgades Skole og Den Classenske Legatskole. I alt er der de seneste år blevet afsat 2,3 milliarder til helhedsrenovering af nu i alt 35 københavnske folkeskoler.\nLink til overførselssagen


Adgangskontrol i Østjylland, Aarhus, Silkeborg, Skanderborg\nAdgangskontrol i Østjylland\nVi arbejder med følgende adgangskontrol-systemer:\nSMARTair - Ruko\nModerne adgangskontrol der fungerer\nVores erfaring med adgangskontrol gør, at vi hurtigt kan finde den bedste løsning for dig. Uanset om det er i din private bolig eller i din virksomhed, der skal installeres adgangskontrol, kan vi hjælpe dig.\nFor mange af vore kunder, har adgangskontrol været den optimale løsning - fx med en el-aflåsning, som kan styres via digitale enheder som mobil eller computer. Med vores centrale placering i Aabyhøj nær Aarhus, kan vi nå ud til et stort geografisk område i hele Østjylland.\nFor at kunne efterleve kundernes ønsker, følger vi med de nyeste tendenser på markedet inden for elektronisk adgangskontrol. Vi samarbejder desuden med leverandører, som er førende på markedet.\nAdgangskontrol med fokus på kvalitet\nI vores arbejde går vi aldrig på kompromis med hverken kvalitet eller service. Vi leverer systemer, som er lette at betjene og samtidig skaber sikkerhed i hjemmet eller på arbejdspladsen. Med de rigtige samarbejdspartnere, og et godt kendskab til de forskellige systemer, kan vi hjælpe dig med at finde frem til den helt rigtige løsning inden for adgangskontrol.\nHos Din Låsesmed står vi altid klar til at hjælpe dig med enhver låseopgave. Hvis du har brug for råd og vejledning til at vælge det rette adgangskontrol-system, er du velkommen til at kontakte os på telefon 86 22 90 57.\nMed stor erfaring i Østjylland, blandt andet i byerne Aabyhøj, Aarhus, Odder, Silkeborg, Lystrup, Malling og Skanderborg, står vi klar til at hjælpe dig med at finde frem til den helt rigtige løsning for dig eller din virksomhed.


Flere kunder med linkbuilding – se her – TS Knudsen: Business & IT.\nadmini januar 1, 2022 0 Comments\nEnhver virksomhed – stor eller lille – med respekt for sig selv, bør efterhånden tænke på linkbuilding og søgemaskineoptimering eller SEO, som det også kaldes. Dette er vigtigt, fordi de fleste virksomheder er online, og det er i høj grad her, man kan få flere kunder. Man skal bare sørge for, at de kommer ind på ens hjemmeside, når de leder efter noget, man kan hjælpe med. Det er her SEO kommer ind i billedet.\nSøgemaskineoptimering giver gode placeringer på Google\nDet er slået fast, at linkbuilding kan være med til at give flere kunder til virksomheden, men hvordan virker det egentlig? SEO er generelt en god idé, hvis man gerne vil have flere kunder på sin hjemmeside. Det er med til at give virksomhedens hjemmeside bedre placeringer på Google, og dermed gøre virksomheden mere synlig for kunderne på nettet. Det er jo et plus, hvis man ønsker sig flere kunder til sin forretning – og det siger de fleste nok ikke nej til.\nLinkbuilding er en del af søgemaskineoptimering, der giver mere autoritet til virksomhedens hjemmeside, fordi Google opfatter det som om, at hjemmesiden, der linkes fra, anbefaler virksomhedens hjemmeside. På denne måde kommer det til at virke som en bedre hjemmeside, hvor der bør sendes flere besøgende ind, og det er jo lige netop det, man gerne vil have.\nVirker det stadig lidt indviklet, så klik og læs her, hvor der er mulighed for at få god søgemaskineoptimering meget billigere, end de gør det andre steder. Her fungerer det som et månedligt abonnement.


Gulvtæpper - Få tilbud på tilpassede tæppeløsninger til gulvet\nGulvtæpper og afpassede tæpper\nDer er mange måder at beskytte sit gulv på. Få tæpper i mange størrelser og farver\nGulvtæpper i lækker kvalitet\nDer findes et hav at muligheder inden for gulvtæpper og mange af dem i super kvalitet. Hos Living Art forhandler vi nogle af markeds stærkeste brand og de er nøje udvalgt for deres høje kvalitet. Det er meget moderne i dag at vise de flotte gulve, men for at skåne dem mest muligt for sollys og slidtage, er tæpper den perfekte løsning. Måske ønsker i en løsning mod dårlig akustik? Få dem i faste størrelser eller målt ud og tilpasset i størrelsen hvor de skal bruges.\nTæppeløbere til de lange gange\nUanset om gulvene er gamle og sarte eller nye og flotte, så skal vi passe på det. Få tilpassede tæppeløbere der hvor der er størst slidtage. Hos Living Art får du et udvalg at slidstærke produkter der er velegnet til tæppeløbere. Uanset om det er der hjem til eller i virksomheden, finder du løsningen til gulvtæpper hos Living Art.\nGiv liv til gulvet med løse tæpper\nDer er rigtig mange flotte gulve og nogle gange er det synd at dække det til med tæpper. Ved at vælge flere små løse tæpper, ser man stadig gulvet og skåner det mod sollys og ridser. Hos Living Art har vi rigtig mange smukke tæpper i færdige størrelser. Kom ind i vores showroom i Søborg og se nogle af dem.\nSe flere løse tæpper\nSe allergivenlige tæpper\nHos Living Art får du et stort udvalg af naturtæpper, der findes ret mange farver at vælge imellem og passer godt ind til erhvervsløsninger eller private. De stærke fibre giver naturtæppet en række fordele, som dets slidstyrke og den nemme rengøring af tæppet. Der er også Sisal tæpper, et ret populært til virksomheder og hos private der ønsker sig allergivenlige tæpper.\nDesign din egen væg med Stylepads


”Vi er super glade og stolte af at byde Casper velkommen i tagteamet – nu som lærling”, siger Johnny Poulsen.\nCasper Jespersen-Skree startede hos Ryslinge Tagdækning i marts måned i år og har inden han valgte tagdækkerfaget været et smut forbi murerfaget og også uddannet sig til salgsassistent. Savnet til håndværkerfaget og lysten til fysisk arbejde og den friske luft, blev dog det som trak ham mod tagdækning.\n”Jeg er rigtig glad for at være i virksomheden, så nu glæder mig til at komme i gang med lærlinge uddannelsen for til sidst at få papir på, at jeg kan mit kram”, siger Casper med et stort smil.\nCasper starter som voksenlærling og vil i de kommende år have sine skoleophold på Learnmark i Horsens.


Voerså, Lyngså og Præstbro indgår i pilotprojekt | SaebyAvis.dk - lokale nyheder fra Sæby\nVoerså, Lyngså og Præstbro indgår i pilotprojekt\n11. oktober 2014 - kl. 9:41 - af Henrik Christensen\nDin landsby i 2030 – sæt et mål og læg en plan!\nBorgerne i den gamle Albæk Kommune får nu muligheden for at påvirke, hvad der skal ske, i de tre landsbyer. Landsbyerne er udvalgt i Distriktsudvalgets Pilotprojekt for landsbyplaner.\nDistriktsudvalget vil gennem Pilotprojektet afprøve, om landbyplaner er noget for landsbyerne i Frederikshavn Kommune.\nAlle borgere, erhvervsdrivende, foreningsmedlemmer og institutioner bliver derfor indbudt til tre borgermøder for at udvikle Voerså, Lyngså og Præstbro Landsbyplan 2014.\nDrømme og status\nFørste møde finder sted i Voerså på Stensnæsskolen tirsdag 28. oktober 18.30.\nHer skal alle idéer, både store, små og vilde idéer, på bordet, samt alle de små ting, der sker i hverdagen. Forud for dette møde er der lavet en profil af landsbyen, som borgerne ser den. Her er profil og drømme for landsbyen et vigtigt redskab for at arbejde videre med planen.\nLokalt potentiale og almene tendenser\nDet andet møde finder sted på Værestedet i Lyngså mandag 10. november 18.30.\nHer vil der være et oplæg fra en ekstern konsulent. Det handler om, hvordan landsbyen ser ud set fra en ikke lokal beboers side, og i hvilken retning landsbyen bevæger sig generelt. Oplægget hjælper til med at indkredse i hvilken retning beboerne selv mener, landsbyen skal gå, og hvordan det skal gøres. Til sidst vælges en fælles drøm, som så er værd at forfølge.\nDrøm og behandling\nSidste møde finder sted i Præstbro i klubhuset på Agernvej tirsdag 25. november 18.30.\nDrømmen, som blev valgt ud på møde nummer 2, skal bearbejdes, så den står helt tydelig frem. Herefter skal alt det praktiske på plads omkring hvilke projekter og arrangementer, som borgerne mener, skal afholdes for at opfylde drømmen. Alle idéer, også dem fra første møde, hentes frem, og så er det bare med at komme med forslag til, hvordan idéerne kommer i mål.\nPlanerne færdiggøres og finpudses\nPå det sidste møde, bliver planens indhold færdig. Den indeholder blandt andet landsbyprofilen fra det første møde, den valgte drøm fra andet møde, og alle de projekter og arrangementer, der skal til, for at opfylde drømmen fra sidste møde.\nFrederikshavn Kommune finpudser herefter den grafiske del af planen, og offentliggørelsen af den færdige landsbyplan finder sted i december 2014 eller januar 2015.\nEr der brug for yderligere informationer, kan de hentes på www. frederikshavn.dk\nHer kan man klikke på siderne Borger – By – Miljø og trafik – Udvikling af by og lokalsamfund – Landsbyer og Landsbyplaner.\nKontaktpersoner i de tre landsbyer er Rigmor Sørensen, Voerså, Jytte Juul, Lyngså og Søren Holm, Præstbro.\nEmail en kopi af 'Voerså, Lyngså og Præstbro indgår i pilotprojekt' til en bekendt


Vinruten i Alsace | FDM travel\nSmukke og pittoreske småbyer, gastronomi i særklasse, oste og naturligvis masser af vin - ikke mindst omkring 50 grand cru-vine! Ja, vinruten i Alsace er ganske enkelt en sanselig rejse gennem en frodig have af snorlige vinranker, farvestrålende blomsterdekorationer og dybgrønne bakkedale. Her er både vin og natur helt uovertruffen. Den 170 km lange vinrute, der strækker sig fra Marlenheim vest for den oversete storby Strasbourg til byen Thann i syd, byder på et herligt miks af tysk middelalderidyl og fransk skønhed -\nHer er vores bud på 5 byer, du absolut skal besøge på din kør-selv-ferie på vinruten i Alsace.\n1. Middelalderbyen Bergheim\nDekorationer af geranium og stedmoderblomster så voluminøse, at man bliver i tvivl om husfacaderne kan bære dem, hænger overalt i gadebilledet. Brostensgader flankeret af skæve bindingsværkshuse i alverdens farver kroger sig rundt mellem pladser og fontæner. De gamle byporte og den næsten intakte bymur og -tårne fra 1400-tallet, et sjældent syn i gamle Alsace, indrammer det gamle centrum med små vinstuer og ...\n2. Vinbyen Ribeauvillé\nTallet tre siges at være et heldigt nummer, og i den charmerende vinby Ribeauvillé er der noget om snakken. Med både tre fantastiske grand cru-vine og tre smukke borgruiner, der våger over byen fra en grøn bjergtop, kan du nemlig ikke andet end at føle dig rigtig heldig, når du kommer forbi på din kør-selv-ferie i Alsace.\n3. Vinhovedstaden Colmar\n4. Middelalderbyen Eguisheim\nPastelfarvede bindingsværkshuse, brostensbelagte gader og middelalderlige bymure - Eguisheim er en af den alsaciske vinrutes mange små perler. Vinmarkerne støder direkte op til byens mure, og I har derfor mulighed for at smage på mange af de lokale vine direkte hos producenterne. Byens små, gamle gader, der danner to cirkler omkring bymidten, er naturligvis også domineret af vinrutens mange vinproducenter, som fra ...\n5. Bjergbyen husseren-les-châteaux\n"Som i alle byer på vinruten, er vin og vinproduktion et herligt og uundgåeligt tema - i Colmar må I ikke gå glip af Coq au Riesling (hane tilberedt med Riesling), krydderkage og osten Münster"


Du kan også lære at surfe i det emotionelle hav og hjælpe dig selv. | Zophia's Universe\nVi er landet på planeten Jorden og her er vores hjem. Som mennesker på denne planet erfarer vi forskellige ting og sager og blandt dem diverse emotioner og det er en del af vores oplevelse her. Emotioner som frygt, vrede eller sorg ønsker vi som udgangspunkt at være foruden, men på Jorden er det umuligt, da vi alle oplever dem på et eller andet tidspunkt og i højere eller mindre grad.\nEmotioner kan ganske rigtigt være temmelig overvældende, og når de “skyller” igennem os er det heller ikke meningen, at de skal blive hængende i os i længere tid, men derimod blot skal passere. De kommer til os med vigtige informationer som vi skal forholde os til og når vi er bevidste om det, har vi god mulighed for at lære at arbejde konstruktivt med dem.\nOfte hører jeg mennesker sige, at de ikke ønsker at være på Jorden, fordi det enten føles ensomt, livet er for hårdt eller, at netop emotionerne er for overvældende og de skræmmer dem fra vid og sans. Nogle siger også, at det er meningsløst at være her, fordi det er ikke ens rigtige hjem og de savner deres hjem, som befinder sig et eller andet ubestemt sted ude i Universet. Især de spirituelle mennesker kan på grund af en ikke særlig god jordforbindelse, have svært ved at forholde sig til livets hårde sider og ønsker at flygte i stedet for at forholde sig til den jordiske virkelighed.\nMit perspektiv på det punkt er, at vi ikke behøver at flygte nogle steder, da vi i vores kerne er en sjæl, der er på en evig rejse, så hvorfor skulle man flygte fra sin rejse? På vores rejse iklæder vi os af og til en fysisk krop, der muliggør at erfare lige den inkarnation, vi er landet i. Vores rejse er evig, og derfor er det en god idé at opfatte det sted, hvor vi på nuværende tidspunkt er landet som vores hjem. Vores hjem er simpelthen lige der, hvor vi er, det er meget enkelt.\nI mit nuværende liv og inkarnation har jeg ligesom andre haft et barndomshjem, men på trods af, at stedet stadigvæk eksisterer, bor der nu fremmede mennesker, og jeg kan derfor ikke vende tilbage til mit udspring. Mine fysiske forældre er i himlen og barndommen findes kun som et minde. Det gør sådan set heller ikke noget, fordi jeg er voksen og har mit eget hjem og er i stand til at være min egen forælder, når der er behov for det. Det giver for mig heller ingen mening at ønske mig tilbage til et sted som jeg har forladt for flere årtier siden.\nVed at acceptere situationen og ikke ønske sig tilbage til sit fysiske eller åndelige udspring, bliver livet lidt lettere – har jeg erfaret. Min tilgang til livet som opdagelsesrejsende, der indhøster forskellige erfaringer, gør livet også mere spændende, og der er meget at erfare og iagttage på Jorden. Jeg mener også, at alle de forhindringer og udfordringer, som vi møder, er mulige at overvinde, hvis vi vel at mærke indstiller os på det.\nEngang talte jeg med en kvinde og hun sagde til mig, at det eneste som hun ønskede var at være glad. Hun var kun interesseret i glæden og jeg tænkte, at de fleste mennesker nok har det på samme måde, men på denne planet er det ikke muligt kun at opleve glæden, for her har vi mange emotioner og følelser og ingen oplever udelukkende kun én af dem. Det ville også være temmelig trivielt i længden, at kun opleve glæden, for vi ville hurtigt blive trætte af det. Det er måske også én ud af mange årsager til, hvorfor vi inkarnerer på en planet som Jorden. Vi ønsker simpelthen at opleve hele viften af alle de emotioner og følelser som kan opleves her – også de mest ubekvemme af dem.\nDet siges, at gamle sjæle ofte vælger at inkarnere i dysfunktionelle familier. I den type familier er det højst usandsynligt, at der opleves meget glæde i familien. I den slags familier er det, som man højst sandsynligt kan komme til at opleve tristhed, kaos, sorg, manglende omsorg og utryghed. Det kan derfor være temmelig hårdt at have den slags start på livet. At vokse op i en familie, hvor tingene ikke fungerer som de skal, og hvor man fra barnsben oplever fysisk eller psykisk vold, fører ofte til traumer og mange undertrykte emotioner som en slags overlevelses mekanisme. Disse emotioner forsvinder dog ikke, når man er blevet voksen, de sidder under overfladen og gør ravage af og til i form af f.eks. vredesudbrud, angst, depression eller sorg.\nInden for psykologien tales der også om det indre barn i forbindelse med mennesker, som netop har mange undertrykte emotioner og ikke ved, hvordan de skal håndtere dem hensigtsmæssigt. Man siger, at det netop er det indre barn (i symbolsk betydning), som skaber sig ved f.eks. vredesudbrud, fordi det ikke er blevet taget hensyn til og er blevet svigtet af omsorgsgiverne. Som voksen kan man have sådant et indre barn, der af og til skriger på opmærksomhed i form af overvældende emotioner.\nDet er yderst hensigtsmæssigt, at man som voksen lærer at fungere optimalt og lærer at arbejde med emotionerne, samt tyde de informationer, som de kommer med. For selv, hvis man er vokset op i en dysfunktionel familie, er det muligt at lære at arbejde med emotionerne via f.eks. arbejdet med det indre barn, som én ud af mange mulige metoder.\nVi kan sagtens lære at tackle emotionerne. Emotioner er energi i bevægelse og kan komme lige pludseligt som en stor bølge, når vi ofte trigges af nogen eller noget, der minder os om nogen eller noget fra barndommen, hvor visse ubehagelige episoder i vores liv havde fundet sted. Det kan selvfølgelig også være begivenheder fra ungdommen eller for den sags skyld voksenlivet. Når ubehagelige emotioner dukker op, skal vi vide, hvordan vi skal reagere mest hensigtsmæssigt, når den emotionelle bølge rammer os.\nAlle oplever emotioner. Nogle spirituelle mennesker kan dog have en tendens til at tro, at fordi de nu opfatter dem selv som værende spirituelle, så burde de være fritaget for stærke emotioner, men sådan er det slet ikke. Det er helt normalt at opleve stærke emotioner og selveste Jesus kunne som bekendt også blive vred og vi ser ham jo som en stor åndelig lærer.\nDet vigtigste er dog, at ikke blive siddende fast i emotionerne og lade sig styre af dem, men blot lade dem passere. Når vi på et tidspunkt er blevet bedre til at mestre at tackle vores emotioner, kan vi blive som dygtige surfere, som har det ganske fint med store bølger. Surferen flygter nemlig aldrig fra bølgerne, for det behøver han ikke, da han ved, hvordan han skal opføre sig, når de kommer, og derfor bliver han hverken skræmt eller overvældet af dem.\nIndtil vi lærer at blive ligesom surfere, der ridder på store bølger, må vi standse op og kikke lidt nærmere på emotionerne, for de kommer til os som sagt med vigtige informationer om, hvad der foregår inde i os. Oftest vil man dog have tendens til at flygte fra emotionerne ud i noget som hurtigst muligt kan dulme og overdøve den pågældende emotion, når den dukker op, især når den føles smertefuld eller ubehagelig. Lad os derfor bruge billedet af det indre barn, som symboliserer en given emotion og forestille os, at vi flygter fra det, hvad sker der så?\nI vore tider er det blevet tydeligt, at rigtig mange mennesker ikke kan finde ud at tackle emotioner på anden måde end at dulme dem med enten mad, især usund mad eller tobak, alkohol, shopping, arbejde og alt muligt andet. Det er kun fantasien, der sætter grænser for, hvad man kan finde på at dulme sig med i flugten fra sig selv og emotionerne (sit indre barn). Det indre barn ønsker blot at blive hørt, anerkendt, taget i mod og trøstet, det er blevet svigtet nok og nu må vi tage os af det meget kærligt i stedet for at flygte fra det ud i alt muligt. Det er ukærligt at flygte fra sit indre barn, når det nu har brug for vores kærlige opmærksomhed.\nDet er heller ikke ualmindeligt blandt spirituelle mennesker at havne ud i et eller andet misbrug eller afhængighed pga. flugten fra diverse ubehagelige emotioner. Ligesom alle andre flygter spirituelle mennesker ud i forskellige ting, som i længden kan føre til deciderede misbrug. Men temmelig ofte også ud i noget, som har med selve spiritualiteten at gøre og det kan eksempelvis være i spirituel litteratur, foredrag, kurser, workshops, visualiseringer, meditationer osv. Der er selvfølgelig ikke noget galt i at dyrke det spirituelle, men for en del mennesker bliver det også til en stærk afhængighed og i virkeligheden flugten fra sig selv.\nHvad man flygter ud i er sådan set ret individuelt, men det løser ingenting, fordi man i virkeligheden ikke kan flygte fra sig selv og de undertrykte emotioner. Undertrykte emotioner vil blive ved med at komme op til overfladen og i sidste ende indhente én i form af enten fysiske sygdomme, psykiske ubalancer eller endda ulykker, hvis der ikke blive taget hånd om dem. De kommer nemlig af en grund og jo hurtigere vi tager os af dem, jo bedre.\nFlugten er derfor en blind vej, men hvorfor vælges den af de fleste? Svaret er, at ingen lærer os at arbejde med emotioner, da hverken vores forældre eller andre omsorgsgivere heller aldrig har lært det, og derfor ikke kan lære fra sig. De fleste af os er i bund og grund sprunget ud af reden uden kundskaber om, hvordan man arbejder med emotioner. Man kan sige, at vi alle sammen kommer ud i livet uden at have lært noget så grundlæggende og vigtigt, og derfor har vi i dag et samfund, hvor mange kæmper med diverse afhængigheder og misbrug, fordi de i bund og grund blot forsøger at dulme ubehagelige emotioner. Trist men sandt.\nIndtil vi lærer at arbejde med emotioner, må vi først og fremmest finde ud af at bruge et “redningshjul”, for netop ikke at drukne i dem, når de emotionelle bølger skyller igennem os. Den mest voldsomme emotionelle bølge kan nemlig forårsage ubehagelig adfærd såsom; aggression eller vredesudbrud og mennesker, som oplever disse ofte har ingen kontrol over dem, og opfører sig derfor irrationelt.\nPå et tidspunkt overværede jeg en ung fyr på gaden, som tydeligvis var i emotionernes vold, da han udstrålede en enorm vrede. Han gik nemlig og sparkede og skubbede til tingene som han mødte på sin vej som om han var en vild orkan. Han kom endda op at slås med en anden ung fyr som forsøgte at berolige ham. Det lod til, at han slet ikke havde styr på det voldsomme vredesudbrud – emotionerne styrede ham helt og holdent. Jeg tænkte, at han nok havde et indre barn, som havde det meget skidt, og derfor virkede han så vred og udadreagerende i sin adfærd – hans indre barn skreg på opmærksomhed, kan man sige.\nMennesker med så voldsomme og voldelige vredesudbrud, som den unge fyr, har virkelig brug for professionel hjælp, da de kan være til skade for dem selv og andre, når de slet ikke har kontrol over emotionerne og næsten drukner i dem. En god terapi kan være deres redningshjul, for at de ikke længere skal fortsætte med at reagere med vold. Det var måske et eksempel på netop en person som var vokset op i en dyb dysfunktionel familie og har erfaret ubehagelige situationer og i forbindelse med dem undertrykt sine stærke emotioner indtil de begyndte at eksplodere og styre ham ud i en voldelig adfærd.\nDet kan også være tilfældet, at emotioner, der er blevet undertrykt længe viser sig på en lidt mindre voldsom måde som f.eks. i form af et tilbagevendende angstanfald, depressive tilstande, frustration eller nervøsitet, der ligesom sidder inde i én og dukker op af og til og ofte på de mindst belejelige tidspunkter. Eller man kan have tendens til at være kort for hovedet og skælde ud på andre, når man føler sig stresset, men dog uden at bruge fysisk vold. Så her er emotionerne mindre dynamiske end i eksemplet med den unge fyr, men også her kan det være nødvendigt med en eller anden form for terapi som redningshjul.\nHos nogle lader det dog til at alt på overfladen er den rene idyl, det ser ud til at der er fred og ro, men under overfladen gemmer der sig en slags uro og tomhed og den mærkes, især når man er alene. Måske et det en indre tristhed, som man oplever, men på trods af det, smiler man udadtil, således, at ingen aner, at noget er galt. Denne ubehagelig følelse kan forårsage flugten ud i diverse afhængigheder i forsøget på at ikke fokusere på den ubehagelige følelse.\nNår vi arbejder med vores emotioner, må vi finde ud af, hvor vi er henne dvs. er der er tale om voldsomme emotionelle udbrud? Mindre udbrud? Eller noget som ikke rigtig kommer op til overfladen? Afhængigt af den emotionelle tilstand på det pågældende tidspunkt, må vi tilpasse hjælpen eller redningshjulet.\nDe mest invaderende emotioner kræver et redningshjul her og nu og mange har gode erfaringer med at trække vejret dybt eller berøre sin krop, hvilket hjælper med at falde til ro og få en bedre jordforbindelse.\nDer er en metode som hedder EFT (Emotional Freedom Techniques – også kaldet tapping) og den fungerer som et godt redskab mod angst og stress, hvor man netop tapper eller småbanker sig på bestemte steder i ansigtet og på hænderne og det svarer lidt til akupunktur, men uden nåle. EFT metoden er værd at sætte sig ind i og prøve, da mange får gode resultater med det i forhold til angst, stress osv. Vejrtrækning og EFT kan således bruges som førstehjælpsmetoder eller redningshjul.\nSå når en emotion pludselig dukker op og vi standser og bruger disse to førstehjælpsmetoder eller redningshjul, kan vi svække og berolige den pågældende emotion, således, at den ikke får lov til at komme ud af kontrol og begynde at styre vores handlinger. Men derudover kan en terapi hos en psykolog være en rigtig god idé til at bearbejde sine traumer og lære at arbejde med emotionerne.\nIgennem vores arbejde med os selv og vores emotioner forankrer vi os nemlig bedre i livet, og dermed lærer os selv og det vi rummer, bedre at kende. Sagen er, at vi må finde ud af, hvad det er i os, som gør ondt, for når vi ved det, kan vi også gøre noget ved det. For alle som har været igennem traumatiske eller ubehagelige oplevelser i barndommen, ungdommen eller på et senere tidspunkt i livet, gælder det, at der vil være nogle emotionelle udfordringer, som skal konfronteres, bearbejdes og heales. Der er således et stykke arbejde som skal gøres og det er vores ansvar, at arbejdet bliver gjort.\nSe min film “Let’s Go Surfing”\nDen dygtige surfer har brugt masser af tid på at lære at surfe på de store bølger og hvis han kan, kan vi også lære at surfe i vores emotionelle hav. Vi må altid huske, at vi ikke er alene med vores udfordringer, mange andre mennesker har dem også og vi befinder os på en planet, hvor det er normen at have den slags udfordringer. At ønske sig at være et andet og bedre sted, er ikke løsningen på noget som helst, så længe man har masser af arbejde, som ligger og venter på at blive gjort. Det er vores opgave at lære at arbejde med vores emotioner og på trods af, at dette arbejde ikke er let, kan det godt betale sig at komme i gang, da vores relation til både os selv og vores omverden vil blive sundere, mere harmonisk og gladere som resultat af vores indsats.\nEr du interesseret i emnet kan du også læse mit indlæg om;\n“SÅDAN HEALER DU DET INDRE SÅREDE BARN”\nzophias univers womens wear zophia.dk intuition sommerkjole tøj til kvinder fashion collage dametøj Julen 2018 zophiasunivers selvudvikling fashion lækkert tøj god bog godt selvværd trends womenswear margretesofiekoziol luksus best fashion blog medfølelse økologi modeblog åndelig udvikling sommertøj fashion blog fashionblog selvkærlighed margrete sofie koziol smart outfit spiritualitet julepynt damemode elsk dig selv kosmetik inspiration lysarbejder mode H&M englemennesker shopping womens fashion BLOG FOR KVINDER kreativitet modetøj


Mælkevejen rummer muligvis tunnel til en anden verden\nI midten af vores galakse findes et ormehul, der er stabilt nok til, at man kan rejse igennem det og komme ud et andet sted i universet. Sådan argumenterer et hold af fysikere i hvert fald i en ny forskningsartikel.\nI midten af vores galakse - Mælkevejen - findes der muligvis en såkaldt rumtidstunnel, der kan tage os til en anden tid og et andet sted i universet, argumenterer fysikere i ny artikel. Se også video i bunden af artiklen. (Foto: Davide Salucci og Paolo Salucci)\nI filmen Interstellar rejser hovedpersonen igennem et såkaldt ormehul eller en rumtidstunnel (se faktaboks) og kommer sikkert ud et andet sted i universet.\nFor de fleste lyder det sikkert som det pure opspind, men faktisk var idéen til denne del af filmen bygget på anerkendte teorier i fysikken.\nNu argumenterer fysikere i en ny artikel, udgivet i tidsskriftet Annals of Physics, at en rumtidstunnel, lignende den man ser i Interstellar, muligvis eksisterer i centrum af Mælkevejsgalaksen, som vores solsystem er en del af.\nOg tunnelen lader til at være stabil nok til, at man kan rejse gennem den uden at blive knust af den enorme tyngdekraft, der skaber ormehullet.\nHvis Einstein havde ret, har Mælkevejen en tunnel\nFysikerne bag den nye artikel brugte et allerede eksisterende kort over mørkt stof (se faktaboks) og lavede på den baggrund flere udregninger, der viste, at det mørke stof i vores galakse peger mod en stor rumtidstunnel i midten af Mælkevejsgalaksen.\n»Hvis vi kombinerer kortet over mørkt stof i Mælkevejen med den nyeste Big Bang-model til at forklare universet. Og vi antager, at [Einstein havde ret i, at] der kan eksistere rumtidstunneler, så får vi, at vores egen galakse muligvis rummer én af disse tunneler. Og baseret på vores udregninger, så vil vi endda være i stand til at rejse igennem den,« siger astrofysiker Paolo Salucci fra International School for Advanced Studies (SISSA) i en pressemeddelelse på phys.orgs hjemmeside.\nHan er en af forskerne bag den nye hypotese.\nLÆS OGSÅ: Kæmpe kortlægning af mørkt stof\nEgenskaberne ved mørkt stof er afgørende\nEt ormehul, også kaldet en Einstein-Rosen-bro, opstår, når et sort hul opnår så stor en masse, at det kan bøje vores rumtidsdimensioner på sådan en måde, at det skaber en tunnel fra et sted i universet til et andet. Og endda også til et andet tidspunkt i universet.\nSorte huller opstår, når en enorm stjerne brænder ud og kollapser. I den proces kan dens masse og tyngdekraft øges i sådan en grad, at den begynder at suge omkring liggende stof til sig. Når massen er så stor, at ikke engang lys undslipper, så kalder man det et sort hul.\nMan ved, at der eksisterer mange tusinde sorte huller i universet - også i centrum af Mælkevejsgalaksen - men man har endnu ikke kunnet bekræfte, at et sort hul har nået så stor masse, at det er blevet til et ormehul.\nNår stof betragtes ude fra på en stor skala, for eksempel den samlede mængde af mørkt stof i Mælkevejen, så opfører det sig i princippet som en væske.\nOg ved væsker er der to egenskaber, der er afgørende, hvis man vil forklare, hvorfor de opfører sig, som de gør: massetæthed og tryk.\nI teorien brugte forskerholdet fra Indien, Italien og USA anerkendte antagelser om mørkt stofs massetæthed, som er underbygget af observationer. Men man har ikke observationer, der bekræfter mørkt stofs trykværdi.\nSå for at se, om det mørke stof danner et særligt mønster, antog forskerne en hypotetisk trykværdi ved det mørke stof, der endnu ikke kan be- eller afkræftes.\nVærdierne satte forskerne ind i Einsteins ligning fra den generelle relativitetsteori og fandt dermed, at:\ndet mørke stof danner et mønster af tyngdekraft, der spreder sig ud i hele galaksen og peger mod, at der i centrum af galaksen er en ekstrem tyngdekraft, som ifølge beregningerne stammer fra et ormehul eller rumtidstunnel, samt at\normehullet var så enormt og stabilt, at det ikke ville kvase et rumskib, hvis man forsøgte at rejse gennem det.\n»Interessant tanke, at mørkt stof kunne tyde på ormehul«\nTeorien er ret interessant og har også nogle gode pointer, hvis man spørger Niels Obers, professor i teoretisk partikelfysik og kosmologi på Niels Bohr Institutet.\n»Vi har længe vidst, at der er meget mørkt stof i centrum af Mælkevejen, men det er en ny og meget interessant tanke, at det mørke stof kunne tyde på et ormehul. Teorien er stadig spekulativ, da forskerne antager en egenskab ved mørkt stof, som endnu ikke er bekræftet med observationer. Det skal vi først bekræfte, før vi kan sige, om der også eksisterer sådan et ormehul i Mælkevejen eller ej,« siger Niels Obers.\nForskerne foreslår selv, at man sammenligner fordelingen af mørkt stof i Mælkevejen med en anden galakse for at se, om det også danner samme mønster.\nMan har aldrig observeret mørkt stof, men mange fysikere antager, at det eksisterer - denne antagelse bruges bl.a. til at forklare særlige mønstre i den måde, stjernerne bevæger sig i forhold til hinanden.\nAstrofysikere formoder, at cirka 23 procent af universet som helhed består af mørkt stof, mens galakserne og galaksehobene indeholder op mod 90 procent mørkt stof.\n»Det er en god idé. Formentligt vil der også være andre ormehuller i andre galakser, men måske det ikke vil være i alle. Så vil man kunne sammenligne dem,« siger Niels Obers.\nTeorien kan måske bekræftes om få år\nHvis vi er heldige, vil der ikke gå mange år, inden vi vil vide, om fysikerne har ret i deres teori, vurderer Niels Obers.\n»Vi lever i en tid med langt bedre computere, teknologi og større viden end tidligere tider, hvor der alligevel skete store fremskridt. Derfor er der også en stor forventning blandt fysikere til, hvad de kommende 5 til 10 år vil bringe af viden om universets indretning,« siger Niels Obers og fortsætter:\n»Vi skal for eksempel finde ud af, hvad mørkt stof er. Det er meget vigtigt for vores forståelse af universet. Måske vi kan finde ud af det med den store partikelaccelerator, Large Hadron Collider, i Schweiz. Men bedre astronomiske og astrofysiske observationer kan måske også be- eller afkræfte vores teorier.«\nTag på en rejse gennem ormehullet i videoen her:\nVideo: SISSA - International School for Advanced Studies\nNiels Obers' profil (KU)\n"Possible existence of wormholes in the central regions of halos", Annals of Physics (2014), DOI: 10.1016/j.aop.2014.08.003


Kl. 12 lørdag Årets Slutwalk i Kbh. - Hyggesnak - Eroguide.dk\nKl. 12 lørdag Årets Slutwalk i Kbh.\naf ppd, 22. Juni, 2018 in Hyggesnak\nTid: Fra Lørdag kl. 12 Nytorv og gåtur til Vesterbro Torv.\nSå er der en endnu et optog i København. Det 4. ialt og første gang siden #metoo virkelig har bredt sig.\nNår SlutWalk på lørdag går gennem København, møder mange deltagere op med bare bryster og festligt tøj.\nSlutwalk er en international bevægelse, der første gang fandt sted i den canadiske storby Toronto i 2011. Startskuddet var en kommentar fra en politibetjent, der til et arrangement på en skole kort forinden udtalte, at kvinder skulle lade være med at klæde sig som sluts (tøjter, red.), hvis de ville undgå at blive seksuelt antastet\nEn demonstration og en fuckfinger til den voldtægtskultur og seksuelle udskamning, som arrangørerne mener, der dominerer samfundet.\nSlutWalk er politisk. Det er ikke bare en eller anden dag, hvor vi render rundt og nyder at have brysterne ude. (De luftes altså i fri natur? )\nDet er mænd og kvinder, der stikker ud. I gamle dage kunne det have kostet dig livet at stikke så meget ud siger arrangørerne.\nDenne gang er det fra Nytorv, altså kl 12 til Vesterbro Torv.\nRedigeret 22. Juni, 2018 af ppd\nJeg er for SlutWalk. Den handler også om at nedbryde tabuer, og at man skal have lov at vælge selv, bl.a. hvis man ønsker at være sexarbejder. At give sexarbejdere rettigheder og muligheder frem for at ulovliggøre prostitution.\nTak fordi du mindede mig om det, for jeg skal da ind forbi\nDen skal måske ligge her\nfor at være interessant?\n..og sådan så det ud..


Alt til dit drømmebryllup - BryllupsBusiness\nSkal du selv snart giftes, eller skal du være med til at planlægge den store dag, så får du her nogle gode tips til, hvad der kan være en god ide at huske. Et bryllup er af de største festdage, hvor kærligheden mellem to mennesker fejres på en flot og luksuriøs måde. Det kan lyde simpelt, men der er mange forberedelser ved at planlægge et bryllup. Derfor får du her nogle råd til, hvordan du kommer godt i gang med planlægningen af den store dag.\nNår du er i gang med at planlægge et bryllup, finder du hurtigt ud af, hvor mange detaljer og praktiske ting, der skal være styr på. Det kan være de helt centrale ting som bryllupskagen, kjolen og maden til receptionen bagefter, men det er også vigtigt ikke at undervurdere de mindre detaljer som oppyntning, bordopdækning og servicen til den store dag. Alle tingene kan være med til at skabe en større følelse af eksklusivitet og være med til at skabe et større indtryk af en luksuriøs dag. Det er derfor en god ide at investere i de rette materialer til hele dagen og især festen bagefter, da det vil være med til at gøre dagen til et særligt godt minde.\nSpar tid og penge med overskuelig bryllupsplanlægning\nDa der er mange ting, der skal være på plads, inden den store dag oprinder, kan det synes som om, at der er mange bolde i luften. Det kan være svært at beholde overblikket over alle de ting, der skal gøres, købes og bestilles. Her kan det være en god ide at gøre det så nemt for dig selv som muligt. Det kan du blandt andet gøre ved at sørge for, at du kan købe så mange af de ting, som du mangler ét sted. Det vil gøre, at du i sidste kan spare penge og dyrebar tid, når du ikke skal rende hele byen tynd eller bruge en masse tid på internettet for at finde de gode tilbud. Find eksempelvis en masse gode tilbud et samlet sted på www.magasin.dk, og få et forspring med bryllupsplanlægningen.\nGør dagen til et hyggeligt minde\nEn andet godt råd kan være at gøre noget ud af oppyntningen til festen bagefter vielsen i kirken. Med en god og indbydende oppyntning vil du kunne skabe et magisk og eventyrligt indtryk, som både du og dine gæster vil kunne tænke tilbage på. Med de rette omgivelser vil festen kunne føles mere luksuriøs, hvilket er en god ide, da det jo er en dag, I alle gerne vil huske tilbage på med store smil. Det kan derfor anbefales, at I bruger lidt ekstra penge på oppyntning, hvilket vil fungere som prikken over i’et. Her kan det være en ide at investere i nogle flotte lyskæder, som vil give rummet og dagen en hyggeligt belysning. Klik her og find flotte og dekorative lyskæder, som er perfekte til at pynte op med til den store dag.


Rena Havestol, sort textelin → Se online her!\nForside / Altanmøbler materiale / Altanmøbler jern / Rena Havestol, sort textelin\nVarenummer (SKU): 5209500966504366 Kategorier: Altanmøbler jern, Billige altanmøbler, Ilva altanmøbler\nHavestol, med armlæn og siddehøjde 44 cm, stabelbar. – Sæde i sort textelin, stel i sort pulverlakeret aluminium og FSCÂ® eucalyptus armlæn.\nHavestol med sæde og ryglæn i sort textelin. På armlænet er der FSC-certificeret eucalyptus træ. Stolen er let, da stellet er i pulverlakeret sort aluminum. Stolen er stabelbar.\nUdendørs dækstol med fodstøtte i massivt akacietræ


Ledige på dagpenge og efterlønnere kan fortsat lave frivilligt arbejde, oplyser DF's beskæftigelsesordfører.\nArkivfoto. Folketingsmedlem Bent Bøgsted (Foto: Katrine Emilie Andersen/Scanpix 2013) Fold sammen\nMandag d. 08. maj 2017, kl. 09.32\nOpdateret mandag d. 08. maj 2017, kl. 09.41\nLedige på dagpenge og efterlønnere kan fortsat arbejde frivilligt uden at miste offentlige ydelser. Regeringen har forlænget forsøget, som udløb i april i år.\nDet oplyser Dansk Folkepartis beskæftigelsesordfører, Bent Bøgsted.\n»Vi forlænger forsøget fra juli til nytår. Aftalen er, at vi skal forhandle en ny frivilligheds-ordning på plads. Det betyder for Dansk Folkeparti, at vi skal have det hele gået igennem,« siger Bent Bøgsted.\nSom beskæftigelsesminister satte S-formand Mette Frederiksen forsøget i gang.\nNu fortsætter det, så efterlønnere kan arbejde 15 timer om ugen for eksempel på et plejehjem eller i en fitnessforening. For ledige på dagpenge er grænsen 10 timer.\nBeskæftigelsesminister Troels Lund Poulsen (V) og socialminister Mai Mercado (K) vil ifølge avisen Danmark, der udgives af Jysk Fynske Medier, sikre, at ledige ikke straffes for at udføre frivilligt arbejde.\nSocialdemokratiets beskæftigelsesordfører, Leif Lahn Jensen, er enig, men advarer mod løntrykkeri. Det samme gør FOA's formand, Dennis Kristensen.\nHan mener, at klemte kommuner må fyre ansatte til fordel for frivillige.\n»Vi skal se på alt: Dagpenge- og kontanthjælpsmodtagere, efterlønnere, førtidspensionister og fleksjobbere. Vi skal se på, hvordan det fungerer i dag,« siger Bent Bøgsted.\nDansk Folkeparti støtter frivillige, men de må ikke fortrænge almindeligt arbejde. Han forstår bekymringer fra LO og 3F.\n»Det kan godt være, at der skal være forskel på frivillighedsordninger. Om man hjælper til i en børnehavne, skole, ældrecenter eller hos DGI. Det kommer an på, hvad de frivillige bliver brugt til«, siger Bent Bøgsted.\nMen det skal være nemmere at arbejde som frivillig uden for mange restriktioner, mener han.\nDF er tilbage i kampen om at blive Danmarks næststørste parti\nKommuner og regioner får lov til at forsikre frivillige


randersbiografien | dag for dag begivenheder i min by dengang og nu | Side 12\nANDEN PINSEDAG / NIKODEMUSSAMTALEN\nmaj 25, 2015 maj 29, 2015 ~ allanbergnielsen\t~ Skriv en kommentar\nNikodemus som var medlem af Synedriet, fremtrædende medlem af farisærernes parti, kyndig i troslæren og loven, som altså tilhørte den intellektuelle elite, sniger sig en nat gennem Jerusalems gader for hemmeligt at opsøge Jesus. Hemmeligt fordi hans høje samfundsstilling og endnu mere hans dybe dannelse som farisæer påbød ham en vis tilbageholdenhed. Da han så de tegn, Jesus gjorde, blev han rystet; måske var han en af de få farisæere, som havde anerkendt forløberen Johannes’ mission og havde ladet sig døbe og ladet sig døbe af ham.\nDagens tekst er Joh 3,16-21, men i Sct. Mortens Kirke i dag udvidede præsten Flemming Kloster Poulsen det til hele begyndelsen af kapitlet, altså Joh 1-21, for Kloster Poulsen, som er en meget fin og meget nutidig fortæller, ville ridse det op som et kammerspil hos Rohmer, hos Kieslowski oplevede jeg. Han ville ikke undvære personerne, der er nemlig to, Jesus naturligvis, som har replikken, og Nikodemus, som den er rettet til, og han gav straks scenen den rigtige overskrift: Nikodemussamtalen. Det ville jeg gerne lytte til, en samtale, som har overlevet to årtusinder og overskridelser af utallige kultur- og landegrænser. Jeg føres ved den fortælledisposition et fascinerende sted hen, gennem Jerusalems smalle, kringlede nattegader til Jesus’ opholdssted, hvor Nikodemus finder ham, hvor samtalen finder sted. Den varer hele natten og handler om tvivl, om Nikodemus’ spørgsmål og indvendinger og især om Jesus’ svar, for det er dem Johannes vil fastholde i sin tekst, eller kan så mange år efter. Forfatteren til den Jesusbiografi, jeg lige har ved hånden, forestiller sig, at Johannes som meget ung mand har siddet i et hjørne af rummet den nat og hørt det hele. Johannes’ pointe er som Kloster Poulsens naturligvis det berømte udsagn Joh 3,16, Jesus peger over for Nikodemus på Guds godhed. Jeg sad der i kirken og nu herhjemme bagefter og holder i den film med Nikodemus, jeg er fascineret af den mand.\nLitt.: Joh 1-21. Giuseppe Ricciotti: Jesu Kristi Levned I, 1945, 359ff.\nIll.: Rembrandt Harmenszoon van Rijn: Nikodemus hos Jesus om natten, pennetegning (19,5×16,5 cm) omkring 1660. Museum Bovmans-van Beuningen, Rotterdam.\nmaj 10, 2015 maj 10, 2015 ~ allanbergnielsen\t~ Skriv en kommentar\nJeg sad lige foran Jensen Essenbæks panel i prædikestolen, hvor han fremstiller hændelsen i Getsemane have og Kirkeby har malet en tilsvarende fremstilling til altertavlen, Jesus i angstens og tvivlens bøn, men første tekstlæsning i dag indfører kampen, den fysiske kamp, Jakobs kamp med Gud for at aftvinge ham velsignelsen. Sognepræsten Line Hage fortalte klogt og vidende om sammenhængen med dagens evangelietekst, hvor Johannes refererer Jesu tale om bønnen. Så klogt af tekstrækkeredaktørerne at sætte den anden mulighed op, åbne for, at jeg kan vælge at bede om velsignelsen i stedet for at slås for den. Og det benyttede Line Hage til en prædiken om bønnens pause i dagens kampe og strid og til en velsignet nøgtern gennemgang af den liturgiske betydning og det troslæremæssige indhold i højmessens række af bønner fra indgang til udgang. Imidlertid var jeg så optaget af Jakobs kamp med Gud og jeg var kommet i tanker om min barndoms bibels billede af begivenheden som slog fast at det var stort at slås med Gud og vinde. Selv om jeg kendte Fadervor udenad tog jeg lige i min tanke verdenskunsten ind i min kirke og satte dens kompleksitet op mod sognepræstens befriende jordnære beskrivelse af Jakob som i frygtelig alvor rullede rundt i støv og mørke i et slagsmål på liv og død med Gud selv og jeg tænkte på Rembrandts rolige og smukke engel som med et enkelt vidende slag mod Jakobs hofte gør ham halt og evigt erindrende, at landet og folket har han vundet som en velsignelse efter en nattelang og voldsom kamp. Verdenslitteratur og verdenskunst og verdenshistorie i mig i min kirke sat i gang af sognepræstens ord. GT og NT og en Rembrandterindring og det jødiske folk og kristendommens fundament. Kamp, bøn og velsignelse.\nRembrandt Harmensson van Rijn: Jakobs kamp. Litt.: Første Mosebog 32,25-32. Johannes 16,23b-28.\nmaj 9, 2015 juli 23, 2015 ~ allanbergnielsen\t~ Skriv en kommentar\nJeg har da besøgt det nye Moesgaard Museum. Jeg har faktisk besøgt det to gange. Nærmet mig forsigtigt. Første gang var der kun den nøgne bygning, den tankevækkende bygning. Vi gik andægtige omkring. Dette var stort, det var højtideligt, det var helligt på en meget nutidig måde. Men det var også et oldtidigt tempel, en pyramides korridorer og gange og pludselige åbninger til indvendige rum, et palads fra persernes rige. Og så var det som det der voksede ud af terrænet også en ung slægtning til Lakolk hotellet på Rømø, til naboen Scanticon i Skåde, til Entreprenørskolen i Ebeltoft. Og så snart jeg var inde, var det også pompejiansk byhus som biblioteks- og museumsbygningen i Randers.\nAnden gang blev jeg overvældet af udstillingerne, kunne kun finde ro i salen med kisterne og de døde fra Borum Eshøj så smukt og værdigt indrettet, så alle sænker stemmen ved indtræden, og i den gennemført stilrene og alvorlige udstilling af den kinesiske terrakottahær.\nTredje gang som er snart må jeg gå videre herfra og give mig i lag med den øvrige overdådighed.\nVed arbejdet med bogen Nye udstillinger i nye rammer efter Moesgaardkonferencen 2007, kunne jeg nok få på fornemmelsen af arkitekten Troels Troelsens indlæg, at det nye hus ville blive stort og rigt, men nu ser jeg at virkeligheden langt overgår planerne som jeg dengang opfattede dem. De lå der altså, bag som mesterens tanke.\nFoto: Jens Lindhe. Litt.: Niels Edeltoft, Troels Troelsen og Jesper Laursen, red.: Moesgaard Arkitektur, 2015. Annette og Jens Damm, red.: Den første Kejser. Kinas terrakottahær, 2015. Troels Troelsen: Udstillingen set med arkitektens øjne i Allan Berg Nielsen, red.: Nye udstillinger i nye rammer, 2007. Se her på siden mit efterskrift under fanebladet MUSEUM / SAMLING.\napril 7, 2015 august 11, 2015 ~ allanbergnielsen\t~ Skriv en kommentar\n“… Vi andre tilføjer som lægmænd et yderligere kriterium: gravfreden. Vi opfatter kirkegården som et kontemplativt sted. Eftertanken gælder tilværelsens grundvilkår, her naturligvis især dødens plads som konsekvent faktum. Det er her vi på vores vandring blandt stenenes lapidariske inskriptioner vænner os til den: I ligger her, I har været igennem denne ultimative begivenhed. Jeg er på vej mod den. Derfor har jeg ligeså meget som jøderne brug for alle stenene, alle gravpladserne, selveste gravfreden, som i disse gamle byer sydpå, hvor de levendes huse ligger i gade over gade på bjergsiden, øverst de dødes grave ved sti over sti. I Annette Riisagers film om Peter Seeberg går digteren netop i en af de sidste scener omkring på et sådant sted i sit elskede Provence. Læser indskrift efter indskrift og vænner sig til det, som skal ske med ham. Snart efter. ’Dette er et godt sted’ udbryder Seeberg flere gange i denne bevægende sidste road-movie.\nSå til kriterierne for bevaring kunne man tilføje – og mon ikke i det mindste menighedsrådet gør det? – gravfreden. Vi vil bevare disse gravsteder. Beholde i hvert fald stenene på plads så længe og så vidt som muligt. Som jøderne gør det i deres alvorlige og beskedne afdeling. Også her læser jeg min bys historie i dette lapidariums eksistentielle potentiale. Sådan levedes byens liv af disse mennesker, fremgår det af dette biografiske museum.\nByen er dens gader, torve og huse. Dens begivenheder – det er velkendt hertil – men den er også dens mænd, kvinder og børn. Deres handlinger er i vores erindring knyttet til deres navne og indskriftens kortfattede notat af konvention eller præcision. De har levet, tænkt, arbejdet og elsket før os. Som vi gør. Anderledes, men ikke meget. Hver gang jeg går omkring her tænker jeg på Stockholm og på Per Wästbergs bog:\n‘Den jødiske gravplads ligger i en lille dal. Stenenes skygger blandes med skyernes lettere og husenes tungere, græsset plettes af dem, og måske angiver hver plet et kranium, som har lagt sig til rette derunder. De hebræiske indskrifter er halvt udviskede. Engang i studietiden kom han her med en jødisk ven, som pegede på en kvinde, død under løvhyttefestens mellemdage, men forbundet med en sådan kærlighed til sin mand, hr. Abraham, at ’hun selv i jorden vendte tilbage til ham, og hendes lemmer nærmede sig hans’. Johan Fredrik blev, da han hørte dem, grebet og foruroliget ved de ord. De findes endnu som en inskription inden i ham. ‘ ” (Per Wästberg: ’Lysets Hjerte’, 1991)\n(RANDERSBIOGRAFI 1, sidste afsnit, foto: Mette Lunden)\napril 3, 2015 april 3, 2015 ~ allanbergnielsen\t~ Skriv en kommentar\n“… Kaj står der bare på den lille sten lige i nærheden. Intet var i min tid mere Randers end denne mand i sit hastigt tilknappede tøj dødsforagtende for fuld fart tværs over gade efter gade bemægtigende sig sin kære topografi, som var stederne i vores by ved åen. I denne hurtigt tøffende beslutsomme gangart, jeg aldrig glemmer. Han var indlagt på sygehuset et par gange, det var alvorligt, men han kom tilbage. Til gaderummene i nærheden af åens bredder, hvor han vist nok badede hver dag. Lige til han for alvor og endeligt overgav sig til sin elskede Gudenå. Ikke mange trængte ind til hans forestillinger, til resultatet af hans iagttagelser. Men jeg er sikker på, at derinde levede billedet af byen og dens levende mennesker rigt facetteret og farvestrålende. ’Kaj’ står der bare på den lille natursten. Og så årstallene 1934-1995. Men navnene på gravstedets andre sten viser, at efternavnet var Tams.\nByens maler og billedhugger har med udformningen af sin egen løst gravstenens opgave så enkelt og værdigt, så indsigtsfuldt og generøst. Stenens klassisk beherskede form, den største forfinelse i målenes tilpasning til slibningens blankhed. De tre navne, forældrenes og hans og så, i stedet for årstallene, alfa og omega sammenbundet i Sven Dalsgaards eget skriftsnit, vel tegnet til netop denne sten. Dette skriftsnit forener på stenens modsatte flade, østsiden, det græske med det romerske i en linjens fælleskultur. Amen skriver det, lapidarisk og betydningsfuldt.”\n(Fra RANDERSBIOGRAFI 1, bogens slutning)\napril 1, 2015 april 2, 2015 ~ allanbergnielsen\t~ Skriv en kommentar\n“… Store dele af haven har overlevet, andre findes i beskrivelse, så de kunne genetableres – eller bedre endnu – bruges som udgangspunkter ved en samlet istandsættelse af anlægget, hvor romantikken omkring 1800 kunne møde romantikken omkring 2000. Alléen fra Udbyhøjvej ned i haven mod syd er der jo endnu og vil fortsat være der, måtte man snart tænke på at erstatte de to fældede træer og så plante små nye lindetræer regelmæssigt mellem de gamle, som Ebbe Marxen forleden foreslog, da vi livligt snakkende om byens skønheder gik igennem på vej op for at besigtige den gamle kirkegårdsmur, plante nye af hensyn til vandrende, som kommer der om 200 år. At vi kan gå i en lindeallé nu skyldes en indsats i 1803. Det var gartner Haman fra Århus, som havde arbejdet med haven og havde købt træerne i Sønderborg hos Nicolai Voetmann. Alléen, fremgår det af Moltkes tegning, er dels barok, dels orienteret mod det nye. Den knytter sig til bygningskomplekset i den del af haven, som er tilbageskuende, som har mindelser om 1600-tallets haveregel. Det fremgår imidlertid, at den østre trærække ikke tænkes følge linealen, men opløse sig i et slynget forløb. Det har man dog delvist opgivet under plantningen og alligevel gjort alléen dobbelt.” (Fra RANDERSBIOGRAFI 1)\napril 1, 2015 april 1, 2015 ~ allanbergnielsen\t~ Skriv en kommentar\nMette Lunden Larsens og min bog fra 2005 er nu lagt ind som manuskript i fortsat rettelse under fanebladet RANDERSBIOGRAFI 1. Under fanebladet RANDERSBIOGRAFI 2 vil jeg fremover bringe nye afsnit til manuskriptet. Fotografiet her er et af Mette Lundens mange fotografier til bogen. Når jeg finder ud af hvordan, vil jeg selvfølgelig sætte dem ind i teksterne her på siden. Mette Lundens fotografier findes i den trykte udgave, som kan bestille hos mig, og de findes på webversionen:


Holder Du Ubevidst Vejret? - Åndedrætsklassen | il kaos dell'ammonite\nHolder Du Ubevidst Vejret? – Åndedrætsklassen\nintens koncentration på kontoret kan føre til noget, der hedder “E-mail-apnø”, hvor du faktisk holder op med at trække vejret, mens du arbejder. Sådan bemærker du og løser problemet, så du kan trække vejret let igen.\nstresset, siddende og stirrer på en skærm. Lyder det bekendt? Hvis dette er dig lige nu—såvel som de fleste mennesker, du kender—så vil du gerne fortsætte med at læse. Mens sidste års stående skrivebordsdille måske har advaret dig om farerne ved at sidde hele dagen, hver dag, har vi nogle flere nyheder til dig: At være sendentær er ikke det værste af det.\ndu ved, at stress er usundt, siddende skaber kaos på din kropsholdning, og det lyse skærmlys kan forstyrre din søvn. Intet af dette er godt, men muligvis endnu mere alvorligt er den fornemmelse, som du nogle gange får ved dit skrivebord, når det føles som om dit hoved er under vand. Hvorfor føler du, at du drukner? Fordi, på en måde, du er.\n“E-mail apnea” er et udtryk krediteret den tidligere Apple-direktør Linda Stone. Ligesom det er bedre kendt sengetid modstykke, søvnapnø, udtrykket beskriver længere perioder, hvor du går uden at trække vejret—du holder vejret uden at vide det—mens du er ved dit skrivebord eller på arbejde. Og ligesom søvnapnø er underdiagnosticeret, kan e-mail-apnø være meget mere udbredt, end du tror.faktisk siger Belisa Vranich, Ph. D., at i næsten alle kontorindstillinger, hun har stødt på, er tre ud af hver 10 mennesker åndedrætsholdere. Vranich underviser i vejrtrækningskurser personligt og online for alle fra virksomhedskontortyper til taktiske militære operatører. Hun sammenligner den fokuserede-til-det-punkt-af-åndenød, som vi føler på vores computere til at være i en “moderne aggressiv tilstand.”\n” tænk på at skyde på en rækkevidde, eller hvis du var et dyr, der stalkede noget, ” siger Vranich, som også er forfatter til Breathe: the Simple, Revolutionary 14-Day Program for at forbedre din mentale og fysiske sundhed. “Du ville naturligvis holde vejret, så du ikke foretager en vildfarende bevægelse.”\ndet er klart, at det er overkill at bringe det intensitetsniveau til dit inter-office” svar alle”. Du ville ikke vælge at gøre det. Problemet er, at medmindre du faktisk har fanget dig selv med at holde vejret, mens du skriver eller læser, er du sandsynligvis ikke klar over, at det sker. Sådan indstiller du din krop, når du går om din dag og bemærker, om det sker med dig.\nto typer åndedræt: hvilken er du?\nlad os starte med, hvordan du trækker vejret. Tro det eller ej, folk respire på mange forskellige måder, når man tænker på det tempo, hvormed de indånder, hvilke muskler de bruger til at trække luften i, og så videre. Men Vranich siger, at du kan forenkle tingene ved at adskille folk i to brede kategorier: lodrette breathers og vandrette breathers.\nlodret vejrtrækning beskriver, hvordan de fleste mennesker trækker vejret. Når du gør det, dine skuldre bevæge sig op på inhalerer og ned på udånder. Du kan endda føle dig som om du bliver højere, når du trækker vejret ind og kortere, når du trækker vejret ud. Hvis du skulle lægge en hånd på din mave og en anden på brystet, når du trækker vejret, ville hånden på brystet bevæge sig mere.\ni vandret vejrtrækning forbliver dine skuldre og nakke helt stille, mens du trækker vejret. Kun din midsektion driver indånding og udånding. I stedet for at vokse højere og kortere, føler du dig som om du bevæger dig udad og derefter kontraherer.\nhorisontale åndedrætsværn, der er i mindretal, trækker vejret ved korrekt brug af deres membraner. For lodrette åndedrætsværn (aka, resten af os) arbejder muskler i ryggen, skuldre, nakke og endda ansigt for at hjælpe med at “trække” luften ind i vores kroppe. Dette får os ikke kun til at bruge mere energi, end vi har brug for, det strammer også alle disse kompenserende muskler op, og giver stadig en lousier dosis luft end vejrtrækning i underkroppen. Hvorfor er kvaliteten kompromitteret? Fordi så mange af vores lunges alveoler (luftsækkene, der muliggør udveksling af ilt i blodbanen) ligger i de nedre dele af vævene.\ngør tingene værre, lodrette åndedrætsværn er mere tilbøjelige til også at være underbevidste åndedrætsholdere, advarer Vranich. Men den gode nyhed er, at du kan gøre de gamle “to fugle med en sten” og løse begge problemer ved at lære at trække vejret bedre med din underkrop.\nStop unødigt drukning ved dit skrivebord\nfor at ændre dit vejrtrækningsmønster fra lodret til vandret siger Vranich, at du skal tænke anderledes om, hvordan du trækker vejret. I stedet for at koncentrere dig om at trække luft ind i lungerne, forestil dig, at din vejrtrækning starter ved dine hofter. En øvelse, du kan bruge til at hjælpe med at lære bedre vejrtrækning i underkroppen, er noget, som Vranich kalder “Rock and Roll.”\nVestlige poison oak\nSalg på sociale medier: Den ultimative guide til overskud


Skal du ud at køre på de danske motorveje de næste par uger? Så undgå disse tidspunkter\nLørdag var en stor rejsedag på de danske veje, og hele sommeren vil lørdage blive den mest travle dag i trafikken, forventer Vejdirektoratet. I morgen søndag forventes mere moderat trafik med størst travlhed mellem klokken 15 og 19.\nVejdirektoratet forudser ekstraordinært mange biler på vejene denne sommer, og også Molslinjen og DSB får travlt, for mange danskere holder ferie hjemme. Fold sammen\nLørdag d. 27. juni 2020, kl. 18.06\nSkal man i disse dage ud på en længere tur i bilen ud i det danske sommerland fra København eller eventuelt mod den tyske grænse, så bør man være opmærksom på, at der kan være travlhed på vejene.\nLørdag har der været mange biler på vejene og kødannelser mellem klokken 11 og 15.\nTravlheden kommer efter, at Udenrigsministeriet har opdateret dets rejsevejledninger, og regeringens nye grænselempelser for indrejsende er trådt i kraft. Et krav for, at et land er åbent, er, at landet har færre end 20 nye, bekræftede smittede pr. 100.000 indbyggere pr. uge.\n»Der har været rigtig meget trafik og nogle lange kødannelser i dag. Vi har derfor haft nogle ophold i trafikken rundt omkring. Det skyldes også nogle uheld,« oplyser Rune Johansen, vagthavende i Vejdirektoratets trafikcenter.\nForsinkelserne var typisk på 20 til 30 minutter enten ud af København, på Fyn eller ved den dansk-tyske grænse i begge retninger, oplyser han. Med andre ord er de berørte veje blandt andre motorvej E20 mellem København og Kolding samt E45, der går ned til den dansk-tyske grænse.\n»En af årsagerne er, at lørdag er denne her famøse skiftedag for sommerhuse. Derfor har der været travlt på ved grænsen med tyskere, der skulle ind i landet, og på grund af danskere, der skulle i sommerhus,« siger Rune Johansen.\nRåd: Tag tidligt afsted søndag\nI morgen søndag forventes trafiktætheden at være mere moderat på de danske motorveje.\n»Vores forventninger efter sådan en stor rejsedag som i dag er, at det typisk ikke er så slemt,« siger Rune Johansen.\nSkal man afsted, er det dog et godt råd at køre tidligt på dagen. Trafikken søndag forventes at være tættest mellem klokken 15 og klokken 19.\n»Hvis man kan køre tidligt på dagen søndag, så kommer man nemmere gennem trafikken,« siger Rune Johansen.\nMønstret her i sommer forventes ligesom tidligere år at blive, at lørdag er den største rejsedag, søndag byder også på en del trafik, mens hverdagene har mere plads på vejene. Den tætte sommertrafik forventes at fortsætte til og med uge 32, hvor danskerne normalt rejser hjem igen.\nDu kan se den aktuelle trafiksituation på danske veje på Vejdirektoratets hjemmeside her.\nignoreres – Danmark\nhar et stort problem


Datachok: Blomsterne kostede 1.300 kroner | Mobilsiden.dk\nMobilsiden.dk / Nyhedsoversigt / Datachok: Blomsterne kostede 1.300 kroner\nDatachok: Blomsterne kostede 1.300 kroner\nMobilsiden.dk Kilde: Ekstra Bladet 12. mar 2010 Kl. 10:00\nEn velmenende tanke om at sende blomster via mobilen er endt i en kæmperegning for dataforbrug.\nDataforbrug kan blive dyrt fra udlandet\nHvis du er på ferie i udlandet, og får lyst til at sende kæresten eller konen blomster, så lån en computer på hotellet i stedet for at bruge mobiltelefonen.\nDet råd kunne Niels Gjøl Johansen godt have brugt på sin skiferie i Italien. Han sendte en rose til sin kone via Interflora, og benyttede blomsterfirmaets hjemmeside fra mobiltelefonen.\n- "Det viste sig desværre, at man hos 3, hvor jeg er kunde, på dette tidspunkt betalte 100 kroner pr. påbegyndt megabyte, hvorfor det kostede mig 1300 kroner at sende en rose til 200 kroner", siger Niels Gjøl Johnasen til Ekstra Bladet.\n3 har efterfølgende reduceret regningen en smule, da der ikke stod i betingelserne, at afregningen af data var pr. på begyndt megabyte (MB).\nGreenHeart 29-03-2010 00:46:14\nJa, priserne på data i udlandet er ret dyre, men forhåbentlig på vej ned.\nSå vidt jeg husker er prisen på data i Italien 20 kr./MB hos 3Mobil. Og takseres pr 50 KB - 0,05 MB. Priserne er dyre, men der er ingen grund til at gøre det værre end det er :)\nOverstående skulle gerne have været gældende de seneste 9 måneder. Sagen er derfor enten relativ gammel, oplysningerne i artiklen er forkerte eller også bør man forvente endnu en kreditering i 3Mobils regnskab.\nEn reduktion fra 100 kr til 20 kr er ved at være tæt på de tidligere omtalte 500%..\nPJ 19-03-2010 13:34:56\nPriserne er generelt grotesk dyre på båndbredde - selskaberne score de vilde profitter. Det her er noget politikeren i EU burde gribe ind over - en reduktion på mindst 500% ville være passende.